Temi: Bible for Matthew

Formatted for Translators

©2022 Wycliffe Associates

Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)

©2017 Wycliffe Associates

Available at <https://bibleineverylanguage.org/translations>

The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at [https://unfoldingword.bible/ult/](https://nam12.safelinks.protection.outlook.com/?url=https%3A%2F%2Funfoldingword.bible%2Fult%2F&data=02%7C01%7Cmarv_lucas%40wycliffeassociates.org%7Cab3b29dbe7fc44554aeb08d8080e8e70%7C7baa11086adb4be299cf00a4872ab1cf%7C0%7C0%7C637268205914531190&sdata=SW2KxVr%2BcxHGAgMpv602NzoYenorfHi9bOs2SNzVpR4%3D&reserved=0).

The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes

©2017 Wycliffe Associates

Available at <https://bibleineverylanguage.org/translations>

The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at <https://unfoldingword.bible/utn>.

The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit <http://creativecommons.org/licenses/by-sa/4.0/>

Below is a human-readable summary of (and not a substitute for) the license.

**You are free to:**

* **Share**— copy and redistribute the material in any medium or format.
* **Adapt**— remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.

**Under the following conditions:**

* **Attribution**— You must attribute the work as follows: “Original work available at <https://BibleInEveryLanguage.org>.” Attribution statements in derivative works should not in any way suggest that we endorse you or your use of this work.
* **ShareAlike**— If you remix, transform, or build upon the material, you must distribute your contributions under the same license as the original.
* **No additional restrictions**— You may not apply legal terms or technological measures that legally restrict others from doing anything the license permits.

**Notices:**

You do not have to comply with the license for elements of the material in the public domain or where your use is permitted by an applicable exception or limitation.

No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

A picture containing text, clipart

Description automatically generated

TOC \o "1-2" \h \z \uRight-click to update field (doing so will insert table of contents).

Page left intentionally blank

## Matthew

Chapter 1

1Kitabu kya kayya ka Yyesu Kristo , Mwana wa Daudi , Mwana wa Ibrahimu.2Ibrahimu akabyare Isaka , na Isaka akabyala Yuda na ndogop Jyiehe .3Yuda akabyala Peresi na Zera kwa Tamari. Peresi akabyala esromu; esromu akabyala Aramu.4Aramu kabyala Aminadabu, Aminadabu akabyala Nashoni, Nashoni akabyala Salmoni .5Salmoni akabyala Boazi kwa Rahabu , Boazi akabyala Obedi kwa Ruthu , Obedi akabyala Yesse .6Yese akabiala Daudi . Daudi akabiala Sulemani kwa wabaka olya Uria.7Sulemani akabyala Rehoboamu, Rehoboamu akabyala Abiya , Abiya akabyala Asa.8Asa akabyala Yehoshafati, Yehoshafati akabyala Yoramu. Yor4amu akabyala Uzia .9Uzia Akabyala Yothamu , Yothamu akabyala ahazi , Ahazi akabyala Hezekia .10Hezekia akabyala Manase , Manase3 akabyala Amoni na Amoni akabyala Yosia .11Yosia akabyala yekonia na ndogo jyiehe lilya lyale lyesanugwa bantu bayye Babeli .12Neboka lyesanugwa bantu Babeli Yekonia akabyala Shealtieli, Shealtieli akabyala Zerubeli.13Zerubabeli akabyala Abiuhudi, Abihudi kabyala Eliakimu, Eliakimu akabyala Azori .14Azori akabyala sadoki , Sadoki akabyiala Akimu, Akimu akabyala Eliudi.15Eliudi akabyala Eliazari, Eliazari akabyala Matani, Matani kabyala Yakobo.16Yakobo akabyala Yusufu mulome wa Mariamu , Olya abyiare Yyesu olya abugwa Kristo.17Basi hibyalu lwonse eboka Ibrahimu og'hore Daudi ndubyalu lwa Ekomi na kana, na eboka esama lya Babeli ong'hore Kristo ndubyalu lwe ekomi na kana ,18Ebyalwa lya Yyesu Kristo lyale bobyo. Mariamu ng'ina yehe , lilya agambirigwe ni Yusufu atiandi emwobokerya amhire mwehe akabanekana ale kiburi mughag'haera kwa nguru jya mkolo nseri.19Na Yusufu mlome wehe bulya ale monto wa saba atiandiekonde emsokya akakonde emhaba lya kibisi.20Lelyo edemeregya makalaga jajyo Malaika wa Mwegeri bakamg'hubukela kiraryoko akambiela, "Yusufu mwana wa Daudi, haberyala etola mkayyo Mariamu amamna kiburi kyehe kibokane na Nkolo mseri.21Nene akebyala mwana wa balome , nawe ukemubugela ebina lyehe YYesu, mamuna nwo akehonokya bantu na ng'adaba jyiobo."22Lyiobire bobyo, ebuga ekala lya Mugwe lilya lya bugire Mwegeri kwa butomwa bwa nabii, nebuga,23"Doghora , Mwanna baka akebala kliburi , nene akebyala mwana wa balome , Naboo akemubugera ebina lyehe IUmmanuel"- mamuna yehe "mugwe hamwe neshie."24Nene Yyusufu bulya abokire , akaghayya bulya Malaika wa Mwegeri aberirwe na akakolwa bulya mkehe.25Hata hivyo, Tyiati elalaga nene, akang'ore ebyala mwenihe na akamutila ebina lihe Yyesu.

Chapter 2

1Baada ya Yyesu akabialwa kwa Bethelehemu ya Uyahudi kala lilya la mwekorani Herode,Doghora mama jusi basoma ba ndoto bakwaryobekela bakahika Yerusalemu bakebugeta,2"Ale haha oyyo abiarirwe Mwegeri wa Bayahudi? mamuna tubabanire njoto kwa ryoba ekela neshie tubaje muasegela birugunyi.3Gero Mwekorani Herode bublya ojire bobyo, akatirirrireka , na Yerusalemu yoonse hamwe nayyo.4Herode kamogonia bakolage ba makuhani boonse na bandekiba bantu , kasora kusikelo kwobo, Kristo abyarirwe haha?"5Bakamwubiela kwa Bethelehemu ya Uyyahudi , kwa builya mamubyio byandekire na Nabii,6Nene Bethelehemu nsee ya Yuda , uti muriri kwa batomwa ba yuda bobulya eboka kwayyo nakebuka Mwekorani olya akesema bantu bawa Israeli."7Nene Herode akabugera bamanyi ba njoto mubale , akalya kusikelo na boo na njoto bulya ya banekane .8Akabahira Bethelehemu, akabuga, "Rohyaria kondo, mukaborye muno ekalaga lya Mwana . Na mwasuba emubana , mundetele kusikelo , ebugananie gererika musegele birugunyi."9Naboo bulyua bojirye makalaga ja Mwekorani , bakarohya nkondo, na doghora na njoto neyyo babanire kwa ryoba ekela ekabahetela na ekagera ekema egolo lya ayyo hale Mwana .10Naboo bulya babanire njoto oyyo, bakaghamela kwa ighamela lineni muno.11Bakashia nyumba ndane , bakamubana Mwana na Mariamu ng'ina yehe . Bakaseka birugunyi , naboo bakatingola kilya ba mwebarere, akahumyia tunu, goro na uvumba na manemane.12Naboo bulya Mugwe agambirer naboo kwa kiraryioki batiyati ehondola Herode,hivyo, bakagere kwobo kwa nkondo enge .13Naboo bulya basubire egera , doghora Malaika jya Mugwe jakaghubukela Yyusufu kwa kiraryoku, akabelya , "Gera, tola Mwana na ng'ina , murohele Misri. Umuntie gokyio ng'ore kubela; bobulya Herode asorate Mwana amubolage.14Akagera akatola Mwana na ng'ina na budiko akagera kwa Misri.15Akamuntia gokyo Herode akaghore ekya , ebuga lihjike ekala lilya lyabugire Mwegeri kwa butomwa bwa nabii ,Bwebuga -"Eboka Misri nabugere mwaniwa."16Ndyo Herode akabana na baghorunwa batari ba njoto , akamena muno. Akatoma bantu akabolaga bana bonse erunela bana ba milenaela bibele na balya atyati ehikeri, eboka mugero joji jwa batari ba njoto.17Na ndyo nalikahika ekala lilya lyabugirwe nabii yyeremia ,abugire,18"Ero likojigwa Rama, lujuru netiririke lineni Raheli ajurerate benihe ,Akalaga asisigwe, kwa bobulya batihaleho lenge."19Na bulya Herode akire, doghora Malaika ja mugwe jakaghubukela yusufu kwa kiraryoku gokyio kwa Misri na akabielwa,20Gera tola Mwana na ng'ina nying'ai nkondo yegera nsee ya Israeli. Mamuna ba bakya balya basorage nkolo ya Mwana .21Yusufu Akagera akatola Mwana na ng'ina , akahika nsee Ya Israeli .22Ale bulya ojire nene Arkelao abamterya horiga kwa Uyahudi ha Herode esee, akaryala egera gokyio , nene bulya akambirwe nene kwakiraroku, akaya kwa Galilaya .23Na akagera , akaemuntyia mujye jubugelagwa Nazareti. ebuga lihike ekalaga lilya lyabugirwe manabii, akebugerwa Mnazarayo.

Chapter 3

1Nkya jijyo akabokoboka Yohana mubatizaji agera ekarage kwa bwelo bwa Bayahudi he buga.,2Rigokai mamuna bwegeri bwa Kwegolo bubasungura .3Kwa bulya oyyo nwo abugirwe Mubani Isaya akabuga, "Ero lya monton ale bwelogo; 'ghareriani mkondo ya Mwegeri, emereryia nkondo jiehe.'"4Nene Yohana mwene ale na ngoi ya ngai, na mughoba jwa ndaghwa kibonekyihe , na belya byihe lyale ng'ala bughomani bweghambola bwa nsengenane .5Ndyo bamutubire kwa Yerusalemu na Buyahudi bonse, na nse jyionse jya mubale jyionse jya Yordani.6Nene akababatiza kwa juhe ya Yordani, nebuga ng'adaba jyiobo.7Bulya abande baneni kategate kamafari sayo na Masadukayo, bajate ebatiwa nwo, akababiela , "nyie lubyalo lwa ntyanyi abahirire mutee enyie murirere eregia lilya lijate?8Hai byalai mbeho yangane nerigoka lyienyu.9Na muhabe ndemi ja Nkolo ndane jyienyu, 'tule na baba weto Ibrahimu.' bobulya babielate lee Mugwe nale ngurui kwa mabwe jaja ejabokya kwa Ibrahimu jabe banana.10Na shoka ndisubire edagharwa halya hale erindo lya mute . na mute julya juti barire mbeho ejaregu jukyebagwa netebwa moki ndane.11Ninsaba nie babatijate kwa mai kwa bulya mubarigioka . Ale olya ajate suha yawas ale nguru atinga nie , rari tihikere etola mirato byiehe , woo akjebabatyiza kwa Nkolo museri na kwa Moki.12Bo bulya kiholela kyiehe kile kuboko egolo kwehe, nene akesabya halya ale , ne emogania ngano jyihe kwa kibondo jale bikundwa akebijagha moki juti rimaga!.13Mgero jojyio Yesu akahika eboka Galilaya na Yordani kwa Yyohana ebuga abatizwe na Yohana.14Ale yohana nie kondate ebatizwa nwe, nawe ubaja kubatise?15Yesu akajokya akabuga , "Edekela riolo bobyio , mamuna byio tukondatwe tuhike ryie saba yoonse."Yohana akemuruhusu.16Nene Yesu bulya asubire , ebatiswa ahika alejela eboka mai ,na raberyai, egolo likahingoka kwehe. Na akabana nkolo wa Mugwe aharogate angane negunku, ajate egolo lyiehe."17Na doghjora ,ero likaboka kwegolo libugate , "Oyyo mwaniwa mkondwa wawa ghamerigwe nwoo."

Chapter 4

1Asuba Yesu akahirwa ni Nkolo museri kwa bwelo egolo ebuga sunwe na muhoma.2Akahona kyaa milongeena msenya na nabudiko , mugoro jwa hika akojyia jalo.3Msuma akaja akamubiela , "kola wee ale Mwana wa Mugwe , ebuga mabwe jaja jabe mkate."4Nene Yesu akojokya akabuga na akamubiela , "Yandekirwe, 'Monto atumutola kwa mugate gioka , ale kwekalaga luibokire kania ka Mugwe.'"5Asuba muhoma akamutola akamuhira mujyied juseri, akamuidagha egolo lya (kijyeri) jwejwe ya Hekalu,6Akamubiela , "Kola ule Mwana wa Mugwe egane kwa nsee, Kwa mamuna yandekirwe , 'Akemutomela n malaika jyehe na miboko egolo lyiobo bakutole , ubabe erijwa kugolo kwayyo nebwe."7Yesu akababiela , "lenge yandekirwe, abesuma Mwegeri mugwe wayyo.'"8Asuba , muhoma akamutola na eghora ngita ndehu muno amubanishia bumeri buonse bwanse na bijaregagu byiehe byionse.9Akamubiela , "bibi byionse nikekuha washuma akasegela mirugunyi."10Ndyoo Yesu akamubiela , gera jyiayyo Kiryoka ! mamuna yandekirwe, ghumela Mwegeri Mugwe wayyo, umeghore wee weka.11Asuba muhoma akamuhaba , doghorai, Malaika jakahika emugharyia milemo.12Ale Yesu bulya ajiryie Yohana nababohwa, akagera kwegalilaya.13Akaboka Nazarethi akaja akamulya Kapernaumu, mujyie julya jwa mai erindo, mubale jwa Zabulonio na Naftali.14Ebuga lihike ekalaga lilya lyabugirwe nabii Isaya , akabuga ,15Nsee ya Zabuloni na nsee ya Naftali nmkondo ya maiegolo, hareyyo ya Yordani , Galilaya na mijyie!16Bantu babyo bamutiryie kighudie ndane , babana syaghajikolo,na balya bebekirwe ndokyio, syagha jibabaghubukela."17eboka mugero jwa Yesu arunerere ekaragerya, nebuga rigokai, kwa mamuna Mwegeri bwa Kwegolo buba sungura.18Nene lilya ageraga mubale jwa maiegolo jaa Galilaya , akabana balugu babele, Simoni abugelagwa Petro na Andrea mwondogo wehe , bakagana mtegu maiegolo, bo bulya balya bale bategi ba singiri.19Yesu akababiela ,"Enjoo murohyai, nanie nikebaghayya bategi ba bantu."20Bakabaha mitegu jyiobo, bakamurohya21Na yesu akagera bushone , akabana balugu bange babele , Yyakobo na Zebedayo , na Yyohana mwondogo wehe , bale meli egolo na Zebedayo , na Yyohana mwondogo wehe, na ese wobo, na baghareragia mitegu jiobo. Akababugela ,22Hating'na bakajihaba egolo egolo mesee wobo,. bakamurohya.23Yesu ageraga kughobya kwa galilaya yyonse , amanyereratie kwa Masinagogi nane nekaragerya kusikelo kwa kuholo kwa Bwegeri na ehorya malwala na birwalu bilya byio byonse bile na bantu.24Na kusikelo kwehe kukahika nemanyekana kwa Shamu yonse, balya badabirwe marwari mangima na netirireka, balya bale mihoji na nsaba na balya baghobikire .25Na ekorani lineni likamurohya ,. eboka Galilaya, na Dekapoli Yerusalemu na Buyahudi na hareyyo ya Yordani.

Chapter 5

1Yesu bulya abonire kimuhyo klwa bantu, akalenjela taregolo, na bulya asubire muntia , Batubegeri byehe bakaja.2Akahingola kania kehe na akabamanyererya ,akabuga ,3Eng'oni balya basorate egala lya Nkolo, mamuna bwegeri bwa kwegolo Bwobo.4Eng'oni balya bereranaga, mamuna bobyo bakeghamerigwa.5Eng'oni balya bahoholo, mamuna bakaba bagabi ba nse.6Eng'oni balya bale jalo na heda , mamuna mboo bake ghenjisigwa.7Engoni balya bajaregu, mamuna na boo bakabana bujaregu.8Eng'oni balya bale nkolo enseri mamuna babyio babakebana Mugwe.9Eng'oni balya baghayagya bantu bojania mamuna babyio bana ba Mugwe10.Eng'oni balya bamenigagwa kwa nsaba, mamuna bwegeri bwa Mugwe bwoobo.11Eng'oni enyie babagharuna na basokya nebabuga kwa bibugu bibeju bwa bwerehi kwe bina liawa.12Ghamelai nekelekela kwa bulya mukelehwa lineni kwegolo mamuna byuo baghareryie manabii balya bale mushone bwenyu.13Enyie mule shumbi jyia nseeno. ele shumbi yaharebeka ekejitelwa jii rari yojyie? etumine eghusa lenge lionse , ekahika gyioko etebwe ne ghanjaghajwa bantu.14Enyie mule syiagha jyia nseeno. mujyie jutumune ebisa kola jule egolo lya ngita.15Na rari bantu batyiokajya taa ne mdaghara hantu hebidire ale ghantu nagelegelu hegolo . nayyo yabasha bantu bonse balya bale nyumba ndane .16Nenyie byio bobyio syiagha jyienyu njibaserie bantu, ebuga babane ngendelu jijaregu baghore Baba Mugwe wenyu olya ale kwegolo.17Mutibegera najire ekerya syiria anga Manabii. Yango,twatija ekerya , ale najire eghaya bilya byandekirwe.18Kwa mamuna edekela, nikubielate, hai egolo na nsee lyekera, na kitobyio kimwe na mworwa jya syaria jutumunekera, ebuga byionse bihike.19Mamuna monton olya akebunja syaria emwe na jiiji jiriragi, nemanyeria bantu bobyo, akebugerwa muriri kwa bwegeri bwa kwegolo. Ale monto akejighaya nejimanyereria, oyyo akebugelwa mkolo kwa Bwegeri bwa kwegolo.20Mamuna nibabielate bobyo etalelwa saba lyenyu lalege hija etalela nsaba lya Mafarisayo na Baandishi, mutumune rari kwa bwegeri bwa Kwegolo.21Mubojya bantu bakala bulya baberirwe, "habe bolaga" na 'Monto abolaga, nene alebwa anjooko.'22Ale nie nibabielate , olya akeregerya mwondogo wehe akelebwa njooko. Na monto olya akekobiela mwondogo wehe mbori,'Nwe hira egorani!' , na monto amubiela sima , oyyo akehikwa moki jwa Jehanamu.23Hai waleta sadaka yayo madhabahuni, na kono nibaterya mwondogo wayyo no muhoberye.24Haba sadaka yayyo bushone bwa madhabahu, ugere nkondo wayyo.Mkojanie na mwondogo wayyo ,na wehondole uhumyie sadaka yayyo.25Edekerania na musidakya wayyo, mugero julya mlehame mkondo, musidakya habe kuhirija kadhi , na kadhi akuhire kwa sigari , utebwe jela.26Edekela nikubielate, atunehuma ayyo akeng'ore ehumya robiyya jyoonse.27Mubojire bulya kwa bugire,'Habe sara.'28Ale nie nibabielate monto oyoo adoghore wabaka ne murere, nasubire musara nkolo ndane yehe .29Riso lyayo kubulyo lya kughaya okahombya , likole ulite halehu nawe. mamuna ndikuhikire kimusa kyayyo kimewe kiyobe anga mubele jyayyo juonse jutebe moki ndane (jehanamu).30Na kuboko kwayo kwa kubulyo kwa kuhomberya, kukebe ukute kulehu nawe . kwa mamuna ndihikire kimussa kyayyo kimewe kyobe ale mubele jyayyo jyonse juhabe tebwa jahanamu.31Kwa bugirwe lee, monto ahaba olya akehaba mukehe , na muhe mborwa yehabana.32Ale nie nimbabielate, monto olya akehaba mukehe , tii kwa kusikelo kwa busuji , na amughayya abe musarwai na monto olya abamukwa oyyo ahabirwe , nabamusara.33Lenge ojyai bantu bakala bulya baberirwe, habe sima bwerehi, ale hikerya mwegeri masima jayyo.34Ale nie babielate, muhabe sima lyonse rari kwegolo, kwa mamuna niyyo horiga ya bukolo bwa Mugwe,35Rari kwa nsee , mamuna ngoo hedaghara magolo jehe, anga kwa Yerusalemu, mamuna jyoo mjye jwa Mwegeri mkolo.36Rari habe sima kwa mtwe jyayyo, mamuna utumune hikya eghayya lujyele lumwe lube lwelo anga luiero.37Ale makalaga jienyu jabe, 'mbyo ,mbyo,tibyo, tibyo.' Mamuna jarija jajyio jaboka kwa muhoma.38Mubojyia ebuga kibugirwe, 'Riso kwa riso, na egego kwe egego.'39Ale nie babielate, muhabe ng'irania na monto mubeju ; Ale monto akugega mbaru jya kubulyo, mubolole na kumoso.40Na monto olya akekudakya nekutuja kanzu yayyo , muhabele na joho nayyo.41Na monto akusimererya egera maiti emwe, gera nene ebele.42Kwa monto Weherwa segera, nene olya akekulya sire, habe muha kanie.43Mubojya kijabugirwe, 'konda muhara wayyo , ale usore muhoma wayyo.'44Ale nie nimbabielate, kondai bahoma benyu , behelei balya babahomberagia.45Ebuga mube bana ba Baba weto olya ale kwegolo. Mamuna nuo abaseragia ryiobo lyehe babejagu na bajaregagu, ne barobania mbura batale lya nsaba na balya bati nsaba .46Mamuna mwakonda balya bakonde enyie, mukebana njii, rari batoza ushuru lee? na boo batighagia byio?47Na mwagesha ndogo jyienyu jyika, mughayatie ngendelu jinge? rari bantu batiuje Mugwe ? Ale! bantuba matongo naboo batighagia bobyo.48Nenyie mukeba bemelu, boo ghonio wa Kwegolo bulya mwemelu.

Chapter 6

1Ndong'orai muhabe ghayabujaregu bwenyu meso egolo bwa bantu .Ebuga mudong'orwe boo, mamuna mwaghayya bibyio mutumwe elehwa ghonio olya ale kwegolo.2Alewe wahumya sadaka , abebanisha bobulya bebanishagia kwa Masinagogi na kwa nkondo, ebuga badoghorwe bantu. Saba nababielate, basubire elehwa lyiobo.3Ale wee wahumya sadaka, rari kuboko kwayyo kwa kumoso kuhabe manya rari kuboko kwayyo kwa kunulyio.4Sadaka yayyo nibe yayyo weka na nehabe mwanywa, na ighonio olya abana kilya nole na kyio nakekurosa.5Lenge , mwehela, muhabe eba bwoo bantu balya beghayagia , mamuna boo bakonde ehela na ema kwa masinagogi na mubale jwa nkondol, abuga babane kane nebanwa bantu. saba nababielate, basubire elehwa lyiobo.6Ale wee wehela , syiala ndane ya Nyumba yyayyo , na wasuba esyiala hinga mulyangu wehela bushone bwa ghonio olya abanaga nkolo ndane na kekurosa.7Nenyie mwakolwa mwehelate , muhabe ebanisha bo bantu batije Mugwe , mamuna bo beghayagia kwa makala jobo janeni lee bakojikwa.8Kwa bobyio, Ale angana nabo, mamuna ghonio wenyu anaje bilya mkondate rari lele mtyijati ehela.9Riolo enyie ehela bobyio ; Baba weto wa kwegolo , Ebina lyayyo ndighorije,10Bwegeri bwayyo buje, ekondwa lyayyo ndighaeka, oho nsee bo gokyio kwegholo.11Otuhe kyieeno byelya byieto.12Ghuyya sire jyieto, bobulya neshe tughuyya sire jya bantu. Habe tujitela masumo ego,13ale tuhonokyie na muhoma, kwa bulya Mwegeri bwayyo , na nguru na bukolo Hauu.'14Mamuna mwaghuyya buhombya ba bantu, Mugwe wa Kwegolo aghuyya jienyu.15Ale mutimwaghuyya buhombya wobo, Mugwe wa kwegolo nene Hati aghuyya buhombya bwenyu.16Lenge lya byionse, mwahinga muhabe alegela , muhabe eba boo balya beghayyagia neebanisha busho bwa bishango mamuna bebanishagia mashyio joobo ebuga ubanekana bantu nahingaga, endekelelai nimbabielate , basubire ebana elehwa lyiobo.17Ale wee wahinga , ebire maguta , ebire maguta mtwe wobo na wogyie busho wobo.18Ebuga uhabe ebanekana na bantu nohingire, Mugwe wekja olya ebisire amanye na Mugwe olya ale hantu hebisiri nakekwojorya.19Muhabe edaghara binto nsee eno, olya nonde na gutu biharibate , olya hale bebi babunja neba.20Ale edagharai binto kwegolo, kulya bitigharagharaga binto na nondo na gutu na bebi batune bunja neeba.21Amamuna yehe, hali hale kibondo kyayyo , ng'oo hale nkolo yyayyo22Taa ya mubele ni riso, na riso lyayo lya kolwa ndiseri , mubele jwayyo jwakolwa na buseri.23Alele riso lyayo lyaba libeju , mubele jwayyo jwaba na kighundye , ale buseri bulya bule ndane yayyop , akola buhaba kigfhundye , tii kighundye gekyio.24Hati ejagha monto omwe akegharya begeri babele milemo, mamuna akesola oyyo , na ekonda oyyo,m anga anyighane na oyyo , na elege sokaoyyo,mutumune gharia Mugwe na binto.25Kwa bobyo nibabielate, muhabe tirirekela mtolo bwenyu, mlyie njii anga munyu enjiii, anga mbele jyienyu jyieboher njii , butolo tyie elagela, na mubele tii ebeka ngobi.26Doghorai nyonyi jya kwegolo .Jitii hurelaga anga jitii bunaga jitii moganagia bibondoo, ale Baba wenyu wa Kwegolo najirageragia .Ale enyie jitumune baheta wobo?27No olya wenyu asumbula akehuikya erosa rari hari kuboko kwehe?28Na ngobi jyajoji ejitirirekela? demeryai bibasho bya mugodegolo, bulya bimelaga bitighayyagia milemo, na bitweringaga.29Nanie nababiela ,rari Sulemani kwa bughoryani bwehe bwonseatijati ebekagwa bujaregu bo byio.30Riolo kola Mugwe aghareragia bobyio manyeka ja mgodegolo, jaleho kyeno na labu jatebwas , nenyi nakelegebabeka enyie balya ule nedekela riri?31Muhabe tirireka , nebuga ,tulyie jii? anga tunywe jii? anga twebeke jii?32Mamuna jajyio jonse bantu nbale batije Mugwe bajasoraga; na Mugwe wa Kwegolo naje mkondate byene.33Ale enyie sorai Bwedgeri bwehe na nsaba yyehe na mukeroswa.34Riolo muhabe etirireka kwa byalabu, mamuna labu nekehangaikela nehikire kyaya kwa bubeju bwehe.

Chapter 7

1Muhabe elya njooko, nenyie mutumune eleba njooko.2Mamuna njooko jilyua mulejate jyio mukelebwa , na kilya mgerote, kyio mukegererwa.3Kwa njii nobadoghoraga kihuti kilya kila riso lya mulugu wayyuo ale na tereni riso lyayyo.4Anga ukebiela bo mwondogo wayyo, ng'aba kihumwe kihuti riso ndane lyayyop na kono ole na tereni riso ndane lyayyo wee mwene.5Munga kubiele wee; runela ehumya eyyo tereni ya riso lyayyo, ndyoo ubane bujaregu ehumya kihuti kya mte ndane kya riso lya mwondogo wayyo.6Muhabe hanguya sese kilya kiseri , anga angana lulujyienyu bushone bwa ng'olobe bahabe jighanja ghanja nsee ya magolo jobo nehodola ne baboroshola.7Ehelai, nemnyie mkehebwa. sorai nenyie mukebana. Ngambai nenyie mkehingolwa.8Mamuna olya ehelate ,nahejagwa. Nene olya asorate, nakebana . Na monto olya akeghamba , nakekihongolwa.9Anga ng;ale monto oho kwenyu , olya mwenihe ehela mkate akemuha ebwe?10Anga ehela singiri ahebwa ntyanyi?11Kwa bobyo , balya mule babeju mujeeha bana benyu bilya bijaregagu, Tii muno ghonio Baba wa kwegolo abahee jajaregagu balya bamwehelate? Rari byionse bilya mukondate mugharigwe bantu, nenyie bagharyei bobyio .12Mamuna byio Torati na Manabii ebugate13Shala kwenungia mulyangu juriragi, mamuna mulyangu juneni na nkondo nenenagi egerate kwoba na bantu bane ni bashale mulyangu jojyio.14Ale mulyangu juriragi, na nkondo ne ndirangi egerate seryie egolo, na balya bamibanire bariri.15Emaheleni Manabii ja bwerehi, bantu balya bajate bebohire ngobi jya ng'ondi, ale kwa ndane ni mbobwa jibegaju.16Mukemanya kwa ngendelu jyiobo, ale bantu bahaga sabibu kwa mibwa egolo? anga mtini kwa mibaruti?17kwa bulya byio na mute jujaregu , jubyalaga tunda jijaregu, na mute jubeju jubyalaga tunda jibeju.18Mute jujaregu jutumune ebyala tunda jibeju, nanga mute jubeju jutibyala tunda jijaregu.19Na mute julya jutibyarire tunda jijaregu jukegebwa netebwa moki ndane .20Ndyoo kwa ngendelu jya monto mukejimanya.21Ti monto oyo na abugate , Mwegeri ,Mwegeri, akeshiala Bwegeri bwa Kwegolo, ale nolya aghayyatyie bukondwa kilya Mugwe wa kwegolo akondate.22Bantu baneni bakembiela nkye eyo, Mwegeri, Mwegeri, tutyaghairye bunabii kwebina lyayyo , nan kwebina lyayyo tukahumya nkolo jibejagu, na kwebina lyayyo tukaghayya bibugu byedekya.23Na olya ojagya makalaga jawa , nejaghayagu24Kwa bobyo, na olyaomwe ojagya makalaga jawa, nejaghajya akanganigwa na nmonto ale mughara, abokire nyumba yehe egolo lya ebego.25Mbura ekarobana , lojin lukaja , lububu lukabubera, lukasega nyumba eyyo ekahabeegwa, mamuna yyobokire egolo lya ebogo.26Ale olya monto ojagya ekala lyawa ahabeghayya, akanganigwa na monto egare, obokire nyumba yehe egolo lya musanga.27Mbura ekarobana, loji lukaja lububu lukabubera, lukasega nyumba eyyo ekagwa, negwa lyehe likaba lineni muno.28bulya Yesu asubire makalaga jajyo, kimuhyio kikadeka kwekaragerya lyehe,29Mamuna akolagwa amarerate bantu ba singirya jyionse, na tiibo baandishi.

Chapter 8

1Gero Yesu bulya ahorokyire taregola, kimuhyio kinemni kika murohya.2Na doghora, Akaja monto ale bukoma akamurugumela , akabuga, Mwegeri, wakonda, na wahikya nsabya.3Yesu akasegera kuboko, akamudaba, akabuga, "Nikonde, sera." Hariri bukoma bwehe akasera.4Yesu akamubiela , "Doghora , na habe biela monto wowonse. Ale gera, ukebanishe kwa kuhani na ukahumyie sadaka bobulya Musa abugire, ebe biejibe kwabo."5Gero Yesu bulya asharire Kapernaumu, akida omwe akamutuba kwehe akamusasama,6akabuga , "Mwegeri, mutomwa wawa arare kwa kayya, narware naghobyekire, arware muno".7Yesu akamubiela , "Nikeja na muhoprye."8Oyyo Akida akabuga , akamubiela , Mwegeri, Nie rari tihikere ushale wee yawa, ale wee buga kinto jyoka mutomwa wawa nakehola.9Kwa mamuna nanie ndee mtomwa ndagharwe kwe egerwa, ndee na sigari jitomaga , nabiela oyyo gera, agera, na oyyo enjoo, ojya, na mutomwa wawa , aghayya bobyo aghayya.10Yesu bulya ojirye jyene, akadeka na akababiela balya bam,urohatyie edekela nimbabielate, tyati ebanaga edekela lingana lele, kwa bantu bonse ba Israeli.11Nanie nibabielate, bobulya baneni bakeja babukate kwa ryioba ekela na kwa ryioba eshala, nabo bakemutya na Ibrahimu na Isaka Yakobo kwa Bwegeri wa kwegolo.12Ale bana ba Bwegeri ba muhoma baketebwa moki ndane , na ndsyoo kukekolwa ejura ne bubura magego.13Nene Yesu akababiela Jemedari oyuyo, "Gera na ndibe bo edekela lyayyo", mutomwa wehe akahola gere yene.14Gero Yesu bulya ahikire kwa Petro , akabana na mori ya Petro, ng'ina ya mkehe, arare busele atihikatyie ale jatwe ni ndaghami.15Yesu akamudaba na kuboko, ndaghami jikladyeka, nene akagera, akabagharya milemo.16Na bulya kwabere kubera,. bakamuletel bantu baneni, bale muhoji, akabahumya nkolo jibejagu kwekola lyiehe akahorya bonse balya batiriigatyie.17Ebuga lele lihike lilya akala lilya lyabugire Nabii Isaya akabuga "Wo mwene ebare ebolanguru jyieto na ehira birwaru byieto."18Na yesu bulya abanire kimuhyo kineni, bamughobirye, akababiela tugerei hareyyo lenge lya mai egolo ja Galilaya.19Mwandishi omwe akamugelera na akamubiela , "Mumanyerya nikekurohya kwonse kulya okeyya."20Yesu akamubiela "Murayyombutolaga mabego ndane , na nyonyi jile nyumba jyobo, ale Mwana wa Adamu ati hejitela lubaru lyehe."21unge wa Batubegeri behe akamubiela Mwegeri, nie segera gere akarike babaeto.22Ale Yyesu akamubiela , "Ntubagera,haba biryoka biryeke biryoka bibyo."23Yesu akalenjela mashua batubageri behe bakamurohya.24Raberyai, Kukakolwa netirireka likolo mai egolo,na mashua ekabekwa bighari bwa Mai , Yesu nene na rare.25Batubageri byehe bakamutuba , bakamubokya bakamubiela, "Mwegeri, tuhonokye eshie , twasira!"26Yesu akababiela ,"Tii mubaba bobagi, enyie badela tiriri ,ayyo akagera akabuga lububu lya maiegolo sisai, kukakolwa na lusisu lujaregu.27Ale wabalome bakadeka bakabuga , oyyo monto wa boo kola mbubu la maiegolo dumwojagia?"28Gero Yesu bulya asabagire hareyyo unge nsee ya Bagerasi, wabalome babele bale na nkolo jibeju, bakajaghana nene. Balya babokate beregolo na balya baghairye bubeju muno, rari monto ahabe mungia nkondo eyyo.29Na dogghora bakajura rujuru, bakebuga , "Tulenagi wee Mwana wa Mugwe? ale ujire etutirira gero yyeto etyatihika?"30Riolo hale halehu muno ehyo lya ngolobe jineni jisemate.31Nkolo jijyo jibejagu jigendela jikamusasama na jikamubela "Ikaba watuhumwanya, tuhabe tugere tukashale ehyio lilyo lya ngolobe."32Yesu akababiela gerai, bakahuma bakaeshala ngolobe na kono, ehyio lyionse likaro na muno bwelo egolo bamai jikasira.33Balome balya basemire bakaghwa bakagera kwa mujyie nane , bakaekaragerya nebuga byionse na ebuga ekalelya kwa balome balya na bakolo jibejagu naboo.34Doghora, Mujyie jyonse jukahuma egera etebela Yesu. Bulya bamubanire, bakamusasama agere ahume mjyie juobo.

Chapter 9

1Yesu akalenjela masua egolo, akasabaga , akahika mujyie jwoobo.2Doghora bakamuletela aghobyiekire, arare msele egolo , nene Yesu bulya abande edekela lyiobo, Yesu akababiela monto oyyo aghobyie kire, "Nkolo yayyo nehabe ryara mwaniwa, njibaghuigwa ng'adaba jyayyo"3Doghora, baandishi bariri bakabuga nkolo ndane yyobo , "Oyyo monto narumanade".4Nene Yesu kono namanyate kidemi kyoobo, ale mubademeragia bibejagu nkolo ndane jyienyu?5Kinto kee kibosoboso, nebugaga , jibaghuigwa ng'adaba jyiayyo, anga nebuga bokoboka ugere?'6Ale mumanye ebuga Mwana wa Adam nale nguru nseeno jyieghuyya ng'adaba" akambiela jaja olya oyyo aghobyiekire, "ema , tola , ebala busele bwayyo, ugere kwa mwayyo"7Ndyoo monto oyyo akabokoboka akagera kwa mwehe.8Kimuhyo bulya kyamubanire, bakadabwa kidemi neryala, bakeshora Mugwe, olya ahere bantu nguru jijyo jingana bobyio.9Nene Yesu lilya ahetaga eboka gokyio akabana monto amutirirye taryie egolo, abugelagwa Matayo, akamubiela ndohiyya, akagera akamurohya .10Akakolwa bulya amutire kwa mwehe alagere , badosa usuru baneni na balya bale ng'adaba bakaja bakamutyia na Yesu na bantubegeri bwehe.11Ndyoo Mabarisayo bulya bakonde , bakababiela Batubegeri behe, ale mumanyererya wenyu na balagelaga na badosa ushuru na bantu ba ng'adaba.12Yesu bulya ojirye ,nene akababiela "Monto atiryare atumuneyya sibidari, ale balya barware.13Nenyie gerai, mukemanyereryie ninjii makala jaja, nkondate marero ti sadaka, mamuna tyatija ebugela bantu bajaregu , ale bantu bale ng'adaba.14Mugero jojyio batubagereri ba Yohana , bakamutuba , bakabuga, ale ninjii eshie na Bafarisayo tuhingaga, ale batubager bayyo boo batihingaga?"15Yesu akababiela , balya babugerwe njoboki bakejura boo, mugere julya mwegeri aleho naboo? , ale kyaya jijate jye kerigwa Mwegeri wa njooboki ndyoo bakerunela ehinga.16Hati monto aletelaga kiramale kya ngobi ya mbya kwa ngobi ya kala, mamuna gekyo kijiterye kyee haloha ya ngobi, ayyo aborosikire, haburoshoka muno.17Hati bantu batilitelaga dibai ya mbya kwa biriba ya kala nakola babajitela , biriba bibyo bya barijioka na dibai yedeka, na birba bibyo bya gharaghara, ale wajitela biriba byambi kwa biriba byaambya, byatola byionse.18Gero Yesu bulya akore ababielate bobyio, doghora akeja monto omwe, akamurugumela, akabuga , "Karibiari riolo bobi nabakya, ale enjoo, ujitele kuboko kwayyo egololyie, nene naketola lenge .19Ndyoo Yesu emire na akagera na bale batubegeri behe.20Doghora , mugharisha alenelwalalyielwa lyiehumwa ni ndaghami bilemula ekomi ne ebele, akamujoka kwa suha , akadaba kisabukya ngobi yiehe.21Mamuna abugire nkolo ndane yyehe nadaba gyoka kisabu kya ngobi yyehe nie nibahola.22Yesu akahondoka , akamudoghora, akamubiela, "haberira karibiari, edekela lyayyo ndibakuhorya,"na ngero eyo eyo wabaka oyyo akahola mugero jojyio.23Na Yesu bulya ahikire kwa monto oyyo, akabana babuna silimbi , na kimuhyio kejurate.24Nene akababiela , "Gerai oho , mamuna nan mutana atikire, nerarere gyoka. ale wobo bakaseka na bakemenane.25na balya kimuhyo kweyekerigwa, akashiala , akamuyigha kuboko na karibiari wee ne akema.26Na kusikelo kwene kukamanyeka hara yonse na nsee yonse.27Ndyoo Yesu bulya ahetire eboka gokyio, ngakuri wabalome babele bakamurohya. Bendeleate babugelanate ero lineni, babugate, "Twehelai turere, Mwana wa Daudi".28Ngero Yesu bulya ahikire kwakayya, bantu babyio batibanaga bakeja kwehe. Yesu akababiela , Mwenedere nikehikya eghaya bobyio, bakamubiela, "Byio, Mwegeri"29Ndyoo Yesu akabadaba meso jyiobo na akabuga , kwa bulya mwedekere banai"30Na meso jyiobo jikabana. Ndyoo Yesu akababiela klwa nguru na akabuga "Raberyai rari monto omwe na habe manya bibugu jiiji.31Ale bantu baba bakahuma , bakagera kubuga nesegera gusikelo gokyio nsee eyyo.32Ndyoo rari Balome babele balya bakore bahumate , doghora, bakaleta monto omwe aribire kania na ale na muhoji kwa Yesu.33Na nkolo mbeju bulya jahumirigwe, monto oyyo nakaghamba , kimuhi kwa bantu kikadeka, bakabuga lityuatiebanekaga bobyio kwa Israeli.34Ale Mabarisayo balya bakabuga ," kwa bakolo ba biryoka abahumya nkolo jibejagu"35Yesu lilya ageraga kughobya mijyie na bimijye, nemanyererya kwa masinagogi jyobo, ne karagerya ekalagala kuholo lya Bwegeri, nehorya birwa na ebola nguru lyonse.36Gero abande kumuhyo kwa bantu, akabarera, kwa bulya bakorwe babaghatala , nejaregana , boo ng'ondi jiti na gijori kwe nsema.37Nene akababiela batubegeri behe, "Ebuna ndineni, ale bebuna bale bariri.38Bobyo ngo ehelai Mwegeri we ebuna , bo bulya atomire bebuna lyehe."

Chapter 10

1Yesu akababugela Batubageri behe ekomi na babele akabaha nguru jyiehi8ja nkolo jibejagu , hajihumya , nehorya malwala joonse na bilwalu byionse.2Na mabina ja batomwa ekomi ne belejaja; walimwe ni semini olya abugelagwa Petro , na Andrea mwondogo wehe Yakobo, na Mwondogo wehe Zebedayo na Yohana mwondogo wehe:3Filipo na Bartholomayo, Thomaso na Mathayo mudosa Bushuru: Yakobo na Alfayo , na thandayo.4Simoni Mkananayo, na Yiuda eskariote, nene nuo alegire Yesu.5Babyo ekomi na babele boo Yesu atomire. Nene akababiela akabuga "Mwabegere hantu halya batole bantu ba nsee na muhabe egera mjyie jyonsew jwa kwa Basamaria.6Anamuna yehe, mugerate kwa ng'ondi jilya jyiobire jya Israeli.7Na bulya mugerate, karagereryai nebuga, Bwegeri bwa Kwegolo bubahika.8Horyai malyala , ryioka i biryoka , horyai bukoma, humyai nkolo jibejagu, muberwe bionse, humyai uhabelehwa,9Muhabe hira goro , anga robiyya, anga hela moghobe egolo jyienyu.10Anga mibogo jya sabari, anga magodi abele, anga birato, anga musengi, mamuna mughayya milemo ahikire hebwa byielya jiehe.11na Mujkye jwonse anga kayya konse kalya mukeshala, sorai nuo hene olya monto mjaregu na mtyai oho kyayahika mugere.12Nenyie mwashala nyumba mwamigesha,13ale nyumba eyo , yahikya sayo yenyu emutye, kola etumune hikya sayyo yenyu nebajokele.14na kwa babyo alege bedekeria nabategerya makalaga jienyu mwaehumu Nyumba eyyo, anga mujye jojyio, riribani bubughi bwa Magholo jienyu.15Edekelani, nibababiela, ikekolwa ndibosobnoso nsee ya Sodoma na Gomora ehikya eturwa kyaya yelehwa , eheta mujyie jojyio.16Doghorai , nie nabatoma boo ng'ondi gate gate ka boobwa, ale kolwai na bughara boo tyanyi, nekolwa basisuboo egukuu.17Emahelei bantu, mamuna bake bahira makorani, na kwa masinagoghi joobo hebafura.18Nenyie mketolwa nehirwa bushone bwa bakolo na bwekorani kwebina lyawa, ebuga libe bwejibe kwobo bantu balwa ba matongo.19Eba babahira hube demeribulya mukebuga mamuna mkehebwa mugero jojyio kyiebuga.20Bobulya tienyie mukegamba, ale ni Nkolo Museri wa ghonio wenyu akegamba ndane yenyu.21Ndogo akelega mwondogo wehe ebuga abuga abolagwe, na mulakolo akelega mwenihe, na mwana akebokela esee na nijina nebabolaga.22Nenyie mkesolwa na bantu boonse kwa bulya munyighire ebina Lwawa. Ale ulya wonse akevbumilia mugero juhike noo akehonoka.23Ngero babekeranie katika mujye jojo,. rohelai junge , mamuna ni nsaba nie nibabielate, mutumune esuba mijyie jya Israeli, atyatija Mwana wa Adamu.24Mutubegeri hatihetaga Mumanyi wehe, anga mumilemo atihetaga Mwegeri wehe.25Ndihikerere Mutubageri angana na Mwegeri wehe, namughayya milemo angana na Mwegeri wehe. Nakola nie mwene wa nyumba bababugela beeLzeebuli, jagha enyie balya banyumba yene!26Rari, muhabebaryala, mamuna hati ekalaga lilya llyebisire3, likelegemanyekana, anga kibisirwe, kilege manywa.27Lilya mbabielate enyie kihundye ndane , libugei hobiji, kilya mwojate kwa kibisi libugei nyumba yonse yyojyie.28Haberira balya babolagaga mubele, batumuhikya ebola Nkolo , eng'oni muryale olya ahikagia ebolaga mubele na Nkolo na ebita Jehanamu.29Ale na bijii bibele bitigoranigagwa kwa sumuni emwe? nanga rari kamwe katitonyaga nsee alege manya Mugwe wenyu.30Ale enyie rari lujyiele jya mitwe jyienyu jitarirwe jyionse.31Mubaherira ngoo , ong'oni enyie mutumune angana na nabijjii bineni.32Ryolo monto olya akebuga mushone bwa bantu, nanie nikumta bushone bwa Baba yawa wa kwegolo.33Ole, monto ulya woonse akedega mushone n bwa bantu , nanie kemulega bushone bwa Mugwe wawa olya ale kwegolo.34Muhabegera nie najire leta sayo nseeno, yyango, atyaji eleta sayyo, ale ndohyio.35Mamuna najire ekerania monto ne ese, na mwana baka na ng'ina , na namorin ya monto na mori yehe.36Na muhoma wa monto balya ba mwobo.37Nene ulya akonde esee anga ng'ina ating'eteryie nie, atumune semela nie, anga olya akonde mwanabaka wehe, ating'eterryie tiinene.38Anga olya atumuneebala Msalaba njwehe akandohya atumune jemela.39Olya akeebana mubele jweehe akejoobya; na olya akeobya mubele jweehe na kejubana.40Olya ababedekela enyie , ajedekere nie.41Na nene olya ajedekere nie, edekere olya atomire. Olya edekere Nabii bobulya nabii, akelehwa nabii, nene olya akedekela monto olya tarerwe nsaba , akelehera nsaba.42Na monto ulya abe noo akeha nee bagusha mai, oyyo wawa muriri,rari ng'oni mai jajiriru, bobulya mutubageri wawa, edegela bababiela, atimune ebola elehwa lyiehe.

Chapter 11

1Lilya Yesu a berire batubegeri b ehe ekomi na babele , akaboka gokyio akagera emarerya bantu na ekalaga, egalegalya kuholo.2yohana akojya ale gokyio kwa Gerezani bilya Yesu aghayyatye , akatoma batubegeri behe,3na bakamuborye, "Wee nwee o,lya ajate, anga tubete unnge?"4Yesu akabnajokerhya akababiela , gerai mukambiele Yohana jalya mwojatye nebana.5Bantu Balya bati messo babana balya baghobye kire bagerate , balya bale bukoma babasabigwa, balya batyojagia bebojyia na balya bakire baryokigatwe, na balya bati gantu, bakaragerigatwe ekalaga lya kuholo.6Na eng'oni monto olya woonse atimune ekolwe na kimeni nanie.7Na bantubegeri ba Yohana bulya bihondore, Yesu akarunela nekaragerya kimuhyo kusikelo kwa Yohana , mubahumire egera kwa bwelo egolo, edoghora njii? manyeka jaswangijate dububu?8Ale mubahumire edoghora njii? monto abohirwe ngobi jihusu? doghorai bantu balya bebohire ngobi jihusagu bakolagwa nyumba jya bekorani.9Ale ninjii mwahumire ? Ne doghora munabii? byio nimbabielate, na olya ale mkolo eheta munabii.10Oyyo nuo andekerye jaja, dogjhora, niee natoma, munabii wawa, bushone bwa busho bwayyo-olya akegharerya nkondo yayyo bushone bwayyo.11Edekelai nibabielate ndya saba, atyati eghubukaga monto wa lubyalo lwa wabaka ale mukolo anga Yohana mubatiza ale olya muriri kwa bwegeri bwa kwegolo ni mukolo eheta Yohana.12Eboka kya lya Yohana mubatiza eghora Ryolo bobyio, bwegeri bwa kwegolo bubanekanaga kwa nguru, nabalya bale nguru bakebuhira.13Mamuna manabii bonse na sheria babugire mugero jojyo jwa Yohana.14Na kola mukondate edekela, woo nuo eliya olya akeja .15Olya ale masikelo jojya nojyie.16Ale nie njanganie nanjii lubyalo lolo? kyangane na bana bamutirye sogon , babugilate balugu bobo,17nebuga, 'Twasegire bilimbi , anga mutyati enonsa, twajurire, anga mutyati ejura neshe.'18Mamuna Yohana ajire , atilagelaga anga etinywete, bukabuga ale muhoji.19Mwana wa Adamu , ajire , alegelate neenywa, mukabuga, muyyokuoyyo , na mubogitio, na muhenji wa badosa godi na bantu bale ng'adaba!' neemanya lya manyekane nane na saba na milemo jyehe."20Yesu ndyo akarunela ehasna mijye jilya jyonse jya gharerigwe nebana eghau lyehe lineni, mamuna jityati erigoka.21Ema wee, Korasini, ema wee bethsaida?, mamuna kola eghau lilya Yesu aghaire kwenyu lyaghaikire Tiro na Sidoni, bale barigoka kala, kwebeka ngobi jiboroshokire neebira ebuu.22Ale nieenababiela , ekekolwa ndibosoboso Tiro na Sidoni ehikya elehwa ,lyobo kyeyyo yelehwa lyobo eheta enyie.23Ale wee, Kapernaumu, weeokekorigwa heheta kwegolo? ukeharokigwa ung'ore eyya kwa kiselo kyanse, mamuna ghau elya eghaekire kwayyo, naghaikire Sodoma bale barigoka nekolwa mujyie jwene ryolo bobyyio.24Ale nibabielate, ekekolwa ndibasobaso nsee ye Sodoma ehikya elehwa lyiehe kya yelehwa eheta wee.25Mugero jojyio Yesu akajokya, akabuga nibakugokerya muhera, Baba mwegeri wa kwegolo na nsee, kwa bulya makalaga jaja ujabisire balya bale kidemi na bughara , ale ukamare3rya bana bariragi.26Byio baaba , mamuna byio bikughamerye bushone bwayo.27Akabuga , niee ng'erwe binse Mugwe wawa , na nati olya aje mwana ale nesee weka, naga atiolya aje mulakolo, ni Mwana weka , na olya wonse Mwana akekonda emuhingola.28Enjooi kwawa, enyie nyonse3 balya mutirire gate ne lemehelwa nmi mizabo nanie nikebaghatalokya.29Ejiteleni mighoba yawa, mwemanyerye kulya ndee, mamuna nie jedire Mugwe nemutegeryan nkolo ndane , neenye kukeghamela mibele ndane jyienyu.30Mamuna mighoba jyawa jibosoboso, misabojya wa jinaghanaghu.

Chapter 12

1Mugero jojyo Yesu akanungya Mugonda egolo nkya ya sabato ; batubageri behe bakojya jalo bakarunela ebuna na nenyira ngano.2Na mabarisayo bulya babande bakambiela , "doghjorai batubageri bayyo ekalaga litibyo elighayya nkya ya sabato".3Akababiela mutyati esomaga bulya Daudi akorye na jalo , woo na balugu behe?4bulya asharire Nyumba ya Mugwe , akalya migate elya ya wonyesho bobulya lityale lijaregu kwehe emilya anga kwa balugu, yale jagwa makuhani boka ?5Anga mtwati esomaga torati, bobulya nkya ya Sabato makuhani hekaluni badabadabelaga sabato nati bulya bakeba.6Ale nie nibabielate , bobulya oho hale olya ale mikolo atinga hekalu.7Ale kola mukemanya , mamuna ya makalaga ryolo, kondate marero, tii sadaka, mutibale elwa na balya mati buhombya.8Mamuna mwana wa Adamu mwoo Mwegeri wa Sabato.9Akabokoboka gokyio , akashala Sinagogi ndane lyobo.10Dooghora hale monto ale na kuboko kughobyekire; Mafarisayo bakamuborya yesu bakabuga . "Ale ,ndihikire ehorya monto nkya ya Sabato? bo bulya bale musidagia kwa eghaya ng'adaba.11Yesu Akababiela , " Ninoo kate yenyu , ale na ng'ondi emwe , na ng'ondi eyyo etoonyire kisimiri ndane nkya ya Sabato , akelege mlinyigha ne mihumya?12Ale , eng'oni monto atimune angani na ng'ondi rari kalenga? ale ndijaregu eghayya najaregu nkya ya Sabato."13Asuba akabiela monto oyo bobyo, emwa kuboko kwayyo, akakwemia akaholakukaba kujaregu bokwa gokyio kwa kabele ,14Mafarisayo naboo boka bokoboka kaemutya nikalagela boo bwemubola habe kolwa.15Yesu bulyua amanyire bobyio akagera gokyio, bantu baneni baka murohya , akabahorya bonse.16Akabagirya bahabe mumanyisha.17Ebuga lihike ekalaga lilya lyabugikweni munabii Isaya, akabuga,18Doghora, mutomwas wawa olya mulobore, mukondwa wawa, kola yawa eghamerigwe nwuo; nkejitela nkolo yawa egolo lyiehe, nene akekaragerya bantu ngendelu kwa matongo.19Atumune ebuga nughu anga ehuniya ero lyiehe.20Mwanzi julya junyarire jutumune buneka anga utambi buhumate mudughani atumunejurimya, rari akalya joko nakeehija.21Ne ebina lyehe nbantu banse yonse bake lyie egunela.22Mugero jojyo akaletelwa monto ale muhoji, atibanaga, negamba, akamuhorya, nene oyyo atighambaga ne bana .23Kimuhyo kineni wakadeka , bakabuga , "Ale monto oyyo timwana wa Daudi?"24Ale Mafarisayo bulya bajirye muujiza bobo, bakabuga "Monto oyyo ahumagya nguru jibeju ale kwa Beelzebuli mkolo wa kiselo kyanse."25Bulya Yesu amanyire kidemi kyiobo, akababiela , Bwegeri bugwejaga , neghaeka atigantu , anga mujyie anga nyumba yonse yagwa yoka itumune ejoka ema.26Na kiryoka ahumwa kiryoka , Mwegeri bwehe bukema kwa nkolo bo mwene.27Ni namna kee bwegeri bwehe bwemire?Nanie nahumwa kiselo kyanse, kwa Beelzebuli, ale bana benyu bakahumya kwau? mamuna mboo baka balya njoko.28Ale nie nahumya kiselo kya nsee kwa nkolo ya Mugwe , mumanye Bwegeri bwa Mugwe bubabajela .29Anga mboo monto akeshala nyumba ya Monto ale nguru agere binto byehe atimubokire oyyo ale nguru? ndyo akegera nyumba Yehe.30Monto ati hara yawa atinanie , olya atihayawa najaraganagya.31Kwa bobyo nibabielate , ng'adaba neka nlaga ne rumana bantu bakaghuigwa, ale kweruma Nkolo Museri monto atimune ghuerigwa ng'adaba.32Nene monto olya akegamba ekala lya Mwana wa Adamu jyehe jikeghuigwa, ale olya akerama Nkolo museri jyehe jitumune eghuigwa nseeno anga bulya bujate.33Ghjayai mute jujareegu na tunda jyehe njijaregu , anga mughaya mute njubeju na tunda jyehe njibeju, mamuna kwa tunda jwa mute njumanyekanaga .34Enyie lubyalo lwa ntyanyi , mkagamba boo bujaregu , kono mule babeju? mamuna kania kamonto kahumaga kilya ki8la ndane yehe.35Monto mujaregu ale na kibanda kijaregu kihumagya jajaregu; na monto mibeju kibanda kibeju kihumagya kibeju.36Ale nibabielate ekalaga lilya lyionse litibwemelu lilya lyonse bantu bakabuga bakehumya netala kilya kyionse babugire nkya oyo ya37njoko.Mamuna kwa makalaga jayo uketalelwa nsaba , na kwa makalaga jayyo akelebwa njoko.38Oyo kityue kya Baandishi na mabarisayo bakamujokerya , bakabuga , mwalimu tukondate tubane bitito bya dekya eboka39wee." Ale Yesu Akajokya akababiela , lubyalo lubeju na lwa busari kisorate kibana eghau, rari kitumune eba bilya keghayya ale kikebana nkilya Manabii Yona akerigwa.40Bobulya Yona agharerigwe ale nkya esatu musenya na nabudiko kiburi ndane n kya singiri bobyio byio Mwana wa Adamu akekolwa nkya esatu musenya na nnabudiko kwa gate gate kwa nsee.41Bantu ba Ninawi bakema nkya ya njoko hamwe na bantu balubyalo lolo, nabo balebwe njoko bobulya bahombire, bobulya barigokire boo kwekalagerigwa Yona ; na oho hale mkolo atighana Yona .42Malkia wa waharayyeheti akema nkya ya njokon kate gate ka bantu ba lubyalo lolo; nene akebalya njoko bo bulya bahombirye; Mamuna woo ajire eboka lukamba lwa halehu lwa nsee ebuga etyie emanya lya Solomoni, na oho ale mukolo ating'ana Solomoni.43Kiselo kya nsee kyahuma monto, kinumgangia mubale hantu hati mai , akisora hantu hati heduduta kihabew bana.44Na Kyabuga nihondola Nyumba yawa kulya nabokire; rari likeja , lyuabana natigantu , nihagewrwe, nehalohigwa.45Lenge igagera, aetola neja na kisolo kya nsee kinge muhungati jalya jabeju muno na jya shala jamutwa hoo, na monto oyyo abamubeju eheta bushone bulya ale angete byio kukekolwa kwa lubyalo lolo lya ryolo bobyo lubeju.46bulya akolwe agambate na kimuhyo, dooghora, ng'ina na ndogo jyiehe bakema kaane bakondate egamba nene.47Monto omwe akamubiela , "Dooghora mwohoo nba ndogo jyaayyo bemire kaane, bakondate egamba nawe."48Ale Yesu Akajokya , akabuga olya ahere kusikelo "maa ninoo? na ndogo jyawa ninoo?" Akaghunyia kuboko batubegeri behe, akabuga,49"Doghora, Maa na ndogo jyawa.50Mamuna balya bonse baghayyagia kighamerya Mugwe wawa olya ale kwegolo oyyo woo mondogo wawa, na muruna wa na maa."

Chapter 13

1Nkyeno Yesu akaboka kwa kayya kaemutya mubale jwa bwelo bwa Mai.2Kimuhyo kineni kikaemumogana , nene alenjela egolo lya Mashua , akamutya na kimuhyo kionse kikema mubale jwa Mai .3Yesu akababiela binto bineni kwa ngangania akabuga, doghora , muhorera agewrire ehurera.4Nabulya akore ahurerate, mbeho jinge jikatonya hadonko na nkondo, nyonyi jikaja jikajilya.5Jinge jitonyire eghoro egolo, lya ebe ati reri eneni na reri yale ndiri.6Roba lyakela na bala jikahela , mamuna mirir jitya syare hale njikomoma .7Jinge jatonyire nmiba ndane na mibwa jikamela jikajigira ebyala.8Jinge jyatonyire hantu hale reri enjaregu njikabyala emwe, egana na enge milonge esansantu na enge milonge esantu.9Olya ale kusigero nojyie.10Batubageri behe bakamutuba , bakamubiela , tiininji nubagambaga naboo kwa mwanganio?11Yesu akabajokerya akababiela , enyie Mwaghwasewrigwa emana bilya byiebisire bya Mwegeri wa Kwegolo , aleboo batyati eghwaserigagwa.12Mamuna olya wonse alena kinto akeroselwa bineni; ale olya wonse ati kinto , na kilya kyionse alena kyio naketujwa.13Bobyo nie ngambate naboo kwa mawanganio , kwa bulya badoghjora batibanaga nabojyia na batumune manya.14Na ekalaga lya Manabii Isaya ndibahikela kwooboo , libughhate, Ojyia mukojyia , nanga mutyumune manya , nedogoghora mukadoooghara, anga mutumune ebana .15Mamuna nkolo jya bantu baba jibakolw jirito, naa kwa masikelo joobo jatyiojagia bujaregu , na meso joobo bajarimirye. bahabe bana kwa meso joobo , bakojya kwa masikelo joobo , bakamanya kwa Nkolo jyiobo bakari kabahurya.16Ale eng'oni meso jyenyu bobulya jabonena masikelo jyenyu bobulya jojagia.17Mamuna edekelai , nibabielate , Manabii baneni8 na balya batarerwe nsaba , barewreraga ebana jalya mubanate enyie bakalege jabana , neojya jalwa mwojate enyie , balegeojya.18Hai enyie tegerya mwangano jwa muhurera.19Monto ojyia ekalaga la Mwegeri ahabe manya , muromaajaga alihorya halya lihurerwe nkolo ndane . oyyo mwoahurerwe mubale jwa nkondo.20Nene olyua ahurerwe halya hale mibwa , oyo nwuo ojire ekala na akalyiedekela n kweghamela .21Ale ati miri nkolo ndane , na litolaga hariri, sina nesolwa kwe ekalaga lyiene amerigwa.22Nene olya ahurerwe halya hale mibwa. Oyyo nolya ojagya ekalaga l;ya Mugwe ale milemo jya nseno nesasaba lya busabi mbimwo ngomerere ekalaga lilya likahabebyala .23Nene olya ahurerwe halya hale reri njaregu. oyyo nolya ojagia ekalaga lya Mugwe nelimanya bujaregu oyyo nolya abyalaga lubyalu lujaregu oyo egana oyo nene milonge dandatu na oyyo milonge datu".24Yesu akabahumerya engana lenge akabuga, Bwegeri bwa kwegolo bwengane na monto ahurere mbeho njaregu biserya bya Mugonda jwehe.25Ale kwa eba budiko bubenganana mhoma akaja bantu barare akahurela mbeho mbeju ngano nane jyehe akagere26biehe.Kwa eba lenge maryeka jangano jaekoi jabamela nebyala jakabanekana na mbeho eyo mbeju.27Batomwa ba mwene wa nyumba bakagera bakamubyela ajage shengerate wahurere mbeho njarehu biserya nane bya Mugonda njwayyo? jubabokya ko mbeheno mbeju geya?28Akamubyiela, muhoma nwo ajire akahurela mbehono .' batomwa bakamubyiela ,"ryolo ngo nukunde tukabimagonie?"29Akababiela yyengo mhabe bimogoni engera mkonde hamwe na ngano.30Bihabei byonse bikole hamwe kung'ore ehika ngera yebu(Murihwane ) nikebabyela bimogoniei mubibobohe masukumba masukumba mkabijaghe moki. Ale ngano mumoganiei mkamighaghare bibnondo nnane b byawa."31akabahumerya mwanganiyo junge akabuga bwegeri bwa kwegolo bwenganigwe na mbeho ya Haradali atore monto akahurela mugonda jwehe.32Nayo nindiri kwa mbeho jyonse ale yesube emela bejaga n neni kulya kule mho jyonse jya Madighi nja musambura.33Akababiela mwangano junge bwegeri bwa kwegolo bukangenigwa na bugundirye bitorolu- wabaka atore akabisa nkere nane jya monto ejagha mutu najwo jukagunda . na jwo sei.34Bobyo bonse Yesu babiere kimuhyo kya bantu nkwa muyanganiyo okola hati miyengamyo atantiye ebuga kibugu.35Ebuga lihikele ekalaga lya bugirwe Munabii kala akabuga , Nketagola kaniya kawa kwa miyanganio nkebuga bilya byabisekire kala na kala.36Ryolo ngo Yesu akeguna kimuhyo kwa bantu akashala nyumba nane bamanyerigwa behe bakamutuba bakamubiela tullkalagereryen ng'ine ekalaga lya mbeho mbeju mgonda nane .37Akajokya akabuga olya ahurelate mbeho njaregu Mwana wa Mugwe (wa Adamu).38Mugonda jwa biserya bibyo ni ngiselo kyanse yonse ale mbeho juyo jijaregu mbana ba Bwegeri (Mugwe) na mbneho eyo mbeju ana bamhom,a mubeju.39Muhoma oyo ahurere mbeho mbeju ni Ibilisi murihuane ni nkya ya gisiro kyanse yonsew balya bakebuna Ba Malaika ba Mugwe .40Na bulya bihukyie bimoganigwa hamwe nejaghwa moki, byioi ekekolwa mudughubelu jwa nseeno.41Mwana wa Adamu aketoma Malaika jyehe naboo bakemogania eboka Mwegeri bwehe bubeju bwonse , na babyo baghayaghia buhombia .42Nebata kwa mugeleku jwa moki , kwoo kukekolwa na lujuru nebubura magego.43Ndyoo balya batarerwe nsaba bakebasabasha booryioba kwa Mwegeri bwa Mugwe woobo. balya balimasikelo bojyie .44Na mwegeri wa Kwegolo bwagane na kibondo kyiebisiri mugonde egolo; na bulya monto amibande, akanibisa. neghamela na akagera akagorania bilya bionse alenabyo , akaegola mugonda jyene.45Na bwegeri bwa kwegolo bwagane na majurusi asorate lulu enjaregu.46Nene bulya abande lulu emwe eghamu eneni , akagera akorarania bilya ole nabyio.47Nalenge Bwegeri bwa Mugw e bwanganigagwa na mutegu, jutegirwe mai ndane jukamogonia singiri jya malangalanga .48Rari bulya lijore , bakalinyuka mujbale jwa mai , bakamutya bakamogonia balya bajaregagu muringa egolo na balya babejagu bakatebwa halehu.49byio egekolwa kyaya mugero jwa nsee eno, Malaika bakeghubuka ne lobola babejagu na balya batarere nsaba .50Nebata moki ndane , ndyio kukakolwa na ejura nebubura magego.51Yesu akababorya , mubamanya jajyio jonse ! bukamubiela ee.52Yesu akababiela , kwa bobyio , monto olya aje andeka nesoma Mwegeri bwa kwegolo, angane na monto ale na nyumba ahumatye binto kibondo ndane binto byambya na byakala.53Ekaba Yesu bulya asubiri angangania lelyo , akahuma akagera.54Bulya hikire nsee yehe , akaba manyererya masinangogi ndane jobo, bakadeka bakabuga , oyyo amanyire kyo emanya lele neghaya binto byedekya.55Monto Oyyo timwana wa msema horiga ? ng'ina atibugelagwa Mariamu ? na bandoga behe ni ni Yakobo , Yusufu, simoni na Yuda ?56Na nkeribbyari jyiehe tijiji tule na jyosho, woo abande koo binto bibi byionse."57bakamenigwa mwuo. Ale Yesu akababiela munabii na sogwa , ale tii nse yehe na kwa mwehe.58atyati eghayagia bibugu byie dekya gokyio, mamuna batyatii edekela ekalaga lyiehe.

Chapter 14

1mugero jyajyo, Mwekorani herode , ojiryie ekala lya Yesu ,2Akababiela bamilemo behee. "Oyyo nwuo Yohana mubatiza aryokire eboka kwa bakire. kwa bobyo nguru jiji jile egolo yehe."3Mamuna Herodi nwuo adabire Yohana, akamuhingela , akamujetela gerezani,4Kwa bulya yohana , abugire tii nubatola n a wabaka wa mondogo wayyo. Na kwa bulya Yohana aberire, "tibujaregu ekolwa nene bulya mkehe".5Herode bulya akondire emubolaga ale akaryala bantu , mamuna baje Yohana munabii.6bulya yahikire kya bighoba ebyalwa Herode Mwanabaka Herodia, akarosa bushone bwa bantu, akaghamelya herode.7Nene akabuga Kwesima nebabiela akemuhaa kilya akemwehela .8Nene kono akeselatwe ning'ina , akabuga , ng'aa oho mutwe jwa Yohana mubatizaji.9Nene mkolo wa nsee akererana , kwa Masima jyehe, na kwa balya bamutirye nene balagelate hamwe , akabuga ahebwe mutwe jya Yohana Mubatiza. Akatoma monto mtwe jwa Yohana jukebwe kokyio ahigerwe . Mutwe jwehe jukaletwa bushone bwa Mwanabaka oyyo akahebwa, akakihira kwa ng'ina .10Akatoma monto mtwe jya Yohana Jukebwe gokyio ahigerwe11Mutwe jwehe jukaletwa bushone bwa Mwana baka oyyo akahebwa, akakihira kwa ng'ina .12Mbyo Batubageri behe bakagera , bakatola mubele jyehe bakamuryeka ; basuba bakagera bakaebela Yesu.13Nene Yesu bulya ojiryie , bobyio; akagera akalenjela Muringa jwa mai egolo akagera hantu hatii bantu , hebisire. Na kimuhyo bulya bojire baka baka murohya kwa magolo eboka kwa Mujyene .14Yesu akahuma akabana kimuhyo kineni, akabarera , akabahorya malwala jobo.15bulya kilahikire kubera , batubageri behe bakamutuba , bakabuga hantu oho bwelo egolo, na ngero nebaheta ngaba na bantu bagere kulya bagerate kwa mujiene , bakegolele byielya jyiobo.16Yesu akababiela , "Hati bwegera, bahei enyi byilelya".17Akambiela , "Hati gantu oho kilya tule nakyio migate eshanu na singiri ebele".18Yesu akabuga , "bidetei oho".19Mbyo Yesu akambiela kimuha kimutyie manyeka golo akatola migate na singiri jijyo ebele akadoghora kwegolo, akabimisa akagaba mikate jyiene akabaha batubageri, na batubageri na baboo bakaha kimuhyo.20Bakalagera bonse bakagha , bakatolotola bityie bya Mikate ghobi ekomi nebele jyiojire.21Balya barere bale balome malufu atanu, ati baka na bana .22Omwe wobo ahika akasimereri batubageri bwehe elejela mashua ne b bahetela bushone yehe egera hareyo mugero jojyio akasegera kimuhyio.23Nene bulya asubire ehabana na kimuhyio akalenjela taregolo akaeehela.24Na mashua eyyo ekakolwa ebahika gate gate kamai egolo, kitiriregate muno kwa bighjori bya Mai egolo, mamuna lubu7bu lwale luneni muno.25Gere eyyo kwale budiko bwa mbele Yesu akabatuba , agerate na magolo mai egolo.26Batubageri behe bulya bamubande agerate egolo lya mai , bakadeka bakabuga , Kiriryanse, bakalilana kwa riala.27Lenge |Yesu akaghamba , akababiela , "Edutumyie nie muhabe ryala."28Petiro akabuga nejokya , Mwegeri nkolo nwue mbela jije egolo egolo la Mai. Akabuga, "enjoo".29Byo Petiro akahuma ndane ya mashua egolo, akagere kwa magolo mai egolo, akatuba Yesu.30Ale bulya abande lububu lwa Muyaga , akaryala , akarunela eshala mai ndane ne lilana nebuga , "Mwegeri ,ng'oninikya."31Yesu akamudaba na kuboko kwehe kaminyigha , akamubiela , "timubakolwa edekela riri bobyio, Tiinobaryala nubatiribana?"32Mbyo Yesu na Petro basabagire mashua egolo lububu lukasira.33Batubageri bale ndane ya mashua bakamughumela , bakabuga , "Byio lile wee ule Mwana wa Mugwe."34Nabo bulya basabagine bakahika nsee ya bagerasi.35Na bantu bahantu hene bulya bamanyire bakatoma bantu egera nsee jilya jile mubale , baleta bantu balya bonse batihigatyie.36Nabo bakamwehela badabe kisabu kwa ngobi Yehe gyioko, na balya bonse badabire bakaholo malwala jobo lyionse.

Chapter 15

1Ndyo Mafarisayo na baandishi bakeja kwa Yesu eboka Yerusalemu bakamutuba Yesu bakamubiela ,2Kwa nji batubegeri bayyo ali tii babaragaragia makala ja balakolo, mamuna babalege ojyia miboko batyati elagela.3Akabajokerya akababiela ale nenyi tii mubaragaragagya Amuri jya Mugwe kwerohya ngendelu jyienyu?.4Bobulya Mugqwe abugire , soka ghonio na mwusho na waruma ghonio anga mwusho ekya nuke nkya .5Ale enyie mubugaga- olya akabiela ense anga nng'ina , kila kyionse okondate egharigwa nie ninje humire ekugharya .6Na alege soka ense anga Ng'ina nikahaba ekalagalya Mugwe kwa erohya makala jienyu.7Enyie baghamba kubele , Isaya na bugire bujaregu ne segera kusikelo kwenyu akabuga ,8Bantu baba basokire kwebuga kwa maromo jobo ale kolo jyiobo jile halehu nanie .9Eghora lyiobo hati gantu , ebanyererya lyiobo ni ngendelu jyabantu.10Akabugela kimuhyo akababiela.11"Tegeryai mumanye- kilya monto alejate kigharagaragia monto: Ale kilya uhumatyie kwe egamba kyio kighara gharagia monto.12Ndyio batubegeri behe baka mutuba , baka mubiela , nubamanye buga mabarisayo bulya babojirye ebuga ekala lelyio bakasola .13Akajokya akabuga , olya atihurerwe baaba wa kwegolo, nakekolwa.14Bahabei boo, mbekorani ba balya batibanaga bobene , na ng'akuri yuahetela ng'akuri enge baetya kisimi ndane boo babele .15Petro akajokya akabuga tubele ng'ine anga ngania lele.16Yesu akabuga, "rari ryolo bobyio Nenyie mutyati ghaya bughara?17Mutyati emanya ebuga kilya kiomanungia kania kibayya kwa kiburi, kyaetebwa kwa Kisimiri ndane ?.18Bilya binungangia kania bibokaga Nkolo ndane , na byio byio bigharaghia monto.19Mamuna nkolo ndane ng'ohahumaga kidemi kiobeju kibeju, ebolaga , busari ehenjwa, buebi , ekaba bwerehi, nerumana .20Jajyio njoo jajiletelaga monto bubeju, ale elegela otyati ogya meboko kutumune eghaya monto ebamubeju."21Yesu akaboka gokyio, akagera mubale jwa hara ya Tiro na Sidoni.22Doghora wabaka Mkananayo abokate hareyyo akaghubuka , akabugelana akabuga , "derera Mwana wa Daudi; Mwana baka wawa abeshalwa ni nkolo babejagu".23Anga woo atyati emujokerya ngantu, nabo batubageri behe bakamutuba , akamwehela , bakabuga , muhabe agere mamuna egerate kulilana suha Yyeto."24Yesu Akajyokya akabuga Tyatomirwe kwa ng'ondi jyiobire jya Israeli".25Nene akeja akamurugumela , akabuga , "Mwegeri ndaserya".26Akajokya , akabuga , tii lijaregu etola dyiela bya bana nebitela nguyya .27Akabuga , "Ndyo , mwegeri , ale rari nguyya etolotolaga bilya bitotonyire halya Mwegeri wehe alegelate.28Ndyo Yesu akajokya , Akamubiela , mugharisha edekela lyayyo ndineni muno , na ndibe bulya okondate; akahola mwanabaka wehe mugero jojyio.29Yesu akaboka kokyio ,akahika mubale jwa maiegolo lya Galalilaya; akalanjela taregolo akamutya kyioo.30Kimuhyo kineni kikamutuba kikamuletela balya baghobyekire, na balya batibanaga , na batigambaga, nabalya baghobyiekire, bange baneni , bakabadaghara halya ale akabahorya.31Na kimuhyo kikadeka , bulya babadebalya batigambaga babagamba , na bulya bughobyikire babahola , na balya bati magolo babagera , na balya batibanaga bababana, bakaghora muge wa Israeli.32Yesu akabugela bastubageri behe , akabiela, "barerera kimuhyo geke, bobulya jibahika kwa nkya besatu bale nanie , anga batii kyielya , anga tikonde bagere batiragere, engera bale nkondo bakamise".33Batubageri behe bakamubiela , "tubane ko higate nyineni oho bweleegolo, heghejisha bantu bang'ana bobyio".34Yesu akababiela "mulena migate jinga boo?", bakabuga , "muhungati na bisingiri biriri".35Akababiela , kimuhyo bamutyie nsee.36Akatola mikate jijyio muhungati na bisingiri, akabyiehela akaha batubageri behe na boo batubageri behe bakaha kimuhyio.37Bakalya bantu bonse bakashaa; bakatolotola bilya bibuniekire bikojola bimubogo muhungati.38Na balya bonse barere migate bale malome malughu anna , ehaba makana na bana.39Mbyo Yesu Akasegera kimuhyio, akalenjela mashua akagera hara ya erobe shala.

Chapter 16

1Mabarisayo na Masadukayo bakamutuba bakamusuma , bakamwehela ababanishie bibugu byie dekyia eboka kwegolo.2Akabaajokerya , akababiela , "Kwaba kubera mubugaga kubagayya shaghajitune.3Nagutune mwabuga nkyeno kukekolwa na lububu , mamuna kwegolo kutune , na kibala , enyi bamba kubele muje edoghora egolo ale mtije emanya mugero jwa mudubugherib jwa nkya jiiji.4Lubyalu lubeju na lwabusuji lukondate binto byedekekya , na lutumune hebwa binto byedeka nabake banisigwa kilya Yohana agharerigwa. Akabaha akagera.5Batubegeri nabo bakagera hareyyo bakobelwa ebala migate.6Yesu akababiela , "Edoghorei, na eredelei na natororejya barisayo na Masadukayo."7Boo bene bakaghirania , bakebelana ni kwa bulya tutyati ebala migate."8Nene Yesu akamanya , akababiela mbo mubagharania enyie kwa enyie , "enyie bedekela riri, kwa bulya hati migate ?9Mtyati emanya ,lenge , teryai migate elya eshanu, kwa bantu malubu eshanu na nighobi elega batorotorire?10Anga kwa Mikate muhungati kwa bantu malubu anna , na nighobi elenga batolotorire?11Ebaba boo muhabe emanya , tii bobulya bababere mikate na baberire.12Ndyo akamanya ne babiela eledeleni na natoraroru ya migate , na emanyererya lya Mabarisayo na Masadukayo.13Yesu akagera hara ya Kaisaria , akaborya batubageri behe akabuga , bantu babugate Mwana wa Daudi nino?14Bakabuga , bange babugaga ni Yohana Mbatizaji, Bange Eliya , bange Yeremia anga emwwe wa manabii.15Akababierela naboo nednyie mubugate nie ndou?16Simoni Petro akajokya akabuga , we nuwo Kristo Mwana wa Mugwe ale-seryie.17Yesu akajokya , akababiela eng'oni we Simoni Bar Yona ,m kwa bulya mubelel na ndaghami tiibyio bikumareryie bibi, ale ni Mugwe wa Kwegolo.18Nanie nie kubelate nuwe Petro, na kwebego lele kuboka Kanisa lyawa, rari milyangu jya kiselo kya nsee kitumune lihija .19Nanie nikekuha wee kihingori kya Bwegeri bwa Kwegolo, na kilya okekiboha nsee eno, kwegolo kyahingolwa.20Ndyoo Yesdu akagirya batubageri behe ahabe monto rari omwe nuo Kristo.21Eboka mugero jojyio Yesu akarunela ebiela batubegeri behe ekondatwe jyie Yerusalemu na niketirwa muno na balya baketirira balakolo na bakolage ba Makuhani, na Baaandishi, ne bolagwa na nkya ya kadatu na ryioka.22Petro akalega ne munegenia , akabuga, "Bibugu bibi jile halehu nawe, Mwegeri, jajyio jatumune kubana.23Ale Yesu Akahondoka akababiela Petro, "Ehondole suha yawa kiryoka! , ole kinto kyiendija mamuna utii kidemi kya Mugwe , ale kya Bantu."24Mugero jojyio Yesu akababiela Batubageri behe, Monto woonse , akonde ndohya nelege wee mwene , na ebale Musalaba jwuehe na andohyie.25Mamuna olya akerera nkolo yehe na kemyio bya , na monto olya akabya nkolo yehe kwee ebina lyawa nakemibana .26Monto akebana njii rari akahebwa nsee eno yonse, naobyie nkolo yehe? Anga akehumyia njii eheta Nkolo yehe?27Mamuna Mwana wa Adamu akeja na bugeri bwa Mugwe na Malaika jehe; ndyioakeleha monto woonse gendelu jyiehe?28Edekelai nibabielate , Hati bantu kate gate bababemire oho, batumune bana lokyio lyionse , bakeng'oree ebana Mwana wa Adamun ajate na Bwegeri bwehe.

Chapter 17

1Ekaheta nkya esansatu Yesu Akatola Petro , Na Yakobo na Yohana mwondogo wehe , abale ta taregolo endelu atii bantu.2Akarigoka bulya anga bushone bwuobo, bushop bwehe bukoka boo ryioba , ngobi yehe ekaba enjelo boo musenya .3Na doghora akaghubekelwa ni Musa na Eliya , bakaghamba nan nene.4Petro akajokya akamubiela , Yesu , "Mwegeri, Ndijaregu eshie ekolwa oho; wakonda nikeghaya bighoje midatu, kimwe kya yo wee, kimwe kya Musa , na kimwe kya Eliya."5Akakolwa abugate , ndoghora kighundu kyielo kikebebeka , na ero eboka kwegolo eboka kighundu ndane , ikabuga "oyyo Mwaniwa mukondwa wawa, kamerigwe nuo, mutegeryie".6Na batubegeri bulya bojirye bakasega birugunyi bakaryala muno.7Yesu akabatuba , akabadaba akabalela "bokai, rari muhabe ryala?".8Babokya meso jobo batyati ebana monto, ale ni Yesu weka.9Na bulya bakorye baharokate tareegolo, Yesu akabatoma , akababiela "muhabebela monto rari ou, ekelaga lalelya kilya mubabanire, kya ing'ore ehika ya Mwana wa Adamu yeryoka eboka kwa biryokane ".10Batubegeri behe bakamuborya, bakabuga , "ale ninjii Baandishi babugaga , kukondate Eliya aje bushone lyerunela?11Nene akajokya . Akababiela , ni nsaba "Eliya nuo akerunela nene akegharerya jonse.12Ale nibabelate, bubulya Eliya najire , bahabe mumanya , ale bake mugharya jalya jonse bakonde mugharya-Na byio bobyio Mwana wa Adamu nene agerate etirirwa kwa miboko yehe" .13Ndyo batubegeri behe bakamanya abalyamba nabo ekela lya Yohana mbatiza.14Na boo bulya bahikere kimuhyo, monto omwe akamutuba , akamusegela birugunyi akabuga .15"Mwegeri rirera mwaniwa , kwa mamuna ale sansa, ne tirirwa bubeju, mamuna kaneni agwejaga moki ndane , na kaneni mai ndane .16Akamuleta kwa batubageri bayyo bakalemwa emuhorya.17Yesu akajokya akabuga , "Enyie lubyalo lutyie edekere Mugwe, mutikonde ojya kemutya nenyie kalenga? , kegera nenyie kalenga ? mudetelei kono".18Yesu akaheda kisolo kyanse , nene amuhuma , mutana wene akahola gero yene.19Nanho naho batubegeri bakatuba Yesu hati bantu bakamubiela, "tyie eshie tubalemirwe umihumya ?"20Yesu kababiela kwa bulya edekela lyienyu diriri , mamuna nibabielate ":mwakolwa needekela likangana nangeki ya bulo mukebela ngita eyyo , ekera oho ugere gokyio , na yyoo nekegera, na hikinto kikeba kibibo kwenyu.21Na kwa bobyio. Gekekitumune ekera ale kwehela nehinga.22Naboo bulya bakorwe bale kwa Galilaya , Yesu akababiela , Mwana wa Adamu nae jitelwa miboko egolo jya bantu, nabo bakemubolaga- na kya yakadatu nakeryioka .23Bakemubulaga, na nkya ya esatu akeryoka mule bakire."Batubegeri behe bakemena muno.24Na bulya bahikire Kapernaumu, balya badosaga Nusu-shekeli bakatuba Petro , bakamubiela Mwalimu weny6u atihumagya nusu-shekeli? akababiela nahumagya.25Bulya asharire Nyumba ndane , Yesu akarunela emuborya, amubiela, obonebo Simon? bekorani banseeno bahumagya godi anga bushuru kwa bantu kee? kwa bana boobo anga kwa bageni?26Nene bulya abugire kwa bageni , Yesu akamubiela , kola byiobyio, bana hati kilya badosatye.27Ebuga tuhabe eghayya bubeju, gera kwa mai egolo ukangane dowana , ukadabe singiri elya ebadabwa bushone na na uhingole kania kehe ohumyie shekeli, niawa na yyayo geraoka mihumyie.

Chapter 18

1Mugero jojyio Batubegeri vbake3ja kwa Yesu bakabuga , "Nino ale mukolo kwa Bwegeri bwa Mugwe wa Kwegolo?"2Yesu akabugela mwana omwe , akamujetela gategate kobo,3na akabuga , "Edekelai nib abielate,. mwalega erigoka mukaba bobana baghera , mutune shala rari hari kwa bwegeri bwa Mugwe.4Olya woonse akenyihya weeaweme boo Mwana oyyo ale mkolo kwa bwegeri bwa Kwegolo.5Na olya woonse akedekela Mwana anga oyyo kwebina lyawa ajendekere nie.6Ale olya akeghaya Mwana oyo anjendekere ahombye, ahikire aboherwe, ndoghorai eghjoti eneni Yesela neesharigwa gategate ka mai janeni.7Ema wee kwa bulya aghayate bantu bahombyie? Mamuna jatune elegeja jalya ugharatye bantu mahombie? Ale ema wee olya aghayatyie monto ahombyie.8kola kuboko kwayo anga kugolo kwayyo kukuhopmberatye, kukebe ukakute halehu nawe; eng'onio eshala kwa seryie na kono utii kuboko anga kugolo, natebwa moki ndane jya kala na kala ekaba na miboko jyionse anga magolo jyionse .9Na riso lyayyo lyakuhomberya , likole ukalite halehu nawe; eng'oni eshala kwa Bwegeri bwa seryie bwa kwegolo na utimeso anga kugolo ale ahabetebwa moki ndane jwa jehanamu.10Dooghorai habe mena umwe wa bana baba; kwa mamuna Malaika jobo kwegolo nkya jyionse Mwana wa Adamu ajire ehonokya balya bobire.11Mamuna Mwana wa Adamu ajire ehonokya kilya kyiobire .12Mubone boo? , monto akolwa na ng'ondi engana , ale omwe ekoba , atihabaga milonge kendane kenda, na akeesora kwa taregolo eyyo emwe yyobire.13Na rari aemibana, edekela, nibabielate, aghamela kwa bulya na bamibana, najitumune angana na jilya milonge kenda nekenda jilya jityobire.14Na byio bobyo, nitighameragia bushone bwa Mugwe wenyu wa Kwegolo omwe wa bariragi benyu bee.15Na Mwondogo wayyo ahombya, gera ukakalage nene, wee nene anyika, akutegerya noba bana mwondogo wayyo.16Kola na balega ekutegeria , tola monto omwe nawe anga babele. ebuga kwa bejibe babele makalaga jamanekane no muhombia.17Na alege bategerya bobene , bela kanisa , na alege tegerrya nalyo, na nabe bo monto wa matongo nan mudosa ushuru.18Edekelai nibabielate , jalya jonse bukebuga kwa jaboha nseeno,. nakekolwa jababohwa kwegolo . na jalya mukehinghola nseeno jahingwalwa kwegolo .19Lenge nibabielate , lee babele bedekerania benyu oho nseeno kwa kinto kyionse kilya babehela, bakegharigwa Mugwe wawa wa Kwegolo.20Na halya babele anga badatu bamogane kwebina lyawa nanie nuikekolwa hoohene gategate kobo.21Lenge Petro akamutuba akamubiela , "Mwegeri mwondogo wawa ang'omberye kalenga nani ghuyye jyihe? rari muhungati?"22Yesu akamubiela, "Tumunekubiela rari muhungati , losera milonge muhungati.23Kwa bobyo Bwegeri bwa kwegolo bwangari gagwa na mwekorani omwe akondate eghayya bujurusi na bamilemo beehe.24Bulya arunerere eghayya, akaletelwa monto omwe aborigatwe talanta malung'u ekomi.25Na bulya aborire kyeliba , Mwegeri wehe akabuga agoranigwe, woo wene na mukehe na benihe na binto byiehe byonse sire eyyo ekalibwe.26byio Mutomwa oyyo akasega birugunyi akamughumela akabuga , 'Mkolo wawa ninjehelate ombetele, nanie nikekuleha sire yayyo yonse.'27Mkolo wa mutomwa oyyo akamurera, akamuhingola , akaghuyya sire yehe.28Ale mumilemo oyyo akahuma na akabana omwe wabalugu behe, alena sire ya dinari egana, akamudaba akamunying'a ngorogoro, akabuga, ndeha kilya abogagwa29.Mulugu wehe akasega birugunyi magolo egolo jyehe, akamusansama, akabuga, betela, nanie nikekuleha sire yayyo yonse.30Ale atyati ekonda byio, akagera akaemuhingela, ebuga ang'ore muleha sire yyahe yonse.31Bulya balugu behe babande jalya jabaghaeka, bakadeka muno, bakagera nakayye bela mwegeri wobo byonse bilya bibaghaeka.32Ndyo mwegeri wehe akamubugela, akamubiela alewee lee mutomwa mubeju tii nie nibaghairye sire yyayyo yyonse bulya ub asansamire.33Nawe lee litibakondagwa urere mulugu wayyo, bobulya bakurerere wee.34Mwegeri wehe akaregya akamuhira kwetirirwa, ang'ore eleha sire oyyo yonse.35Mbyio Baba yawa wa kwegolo akebagharya enyie , mwalegeghuyya kwa Nkolo jyienyu monto mulugu wehe.

Chapter 19

1Ekaba Yesu bulya asubire makalaga jajyio akaboka Galilaya, akahika mibale jya Yudea harya ya Yordani.2Kimuhyo kineni kamurohya akabahorya gokyio.3Ale mafarisayo bakamutuba , bakamusuma , bakamubiela ale ndijaregu monto ehaba mkehe kwa bubeju?4Yesu akajokya akabuga , "Mtyati esoma ebuga olya abegegire ayyo murunereru egegire wabalome na wabaka?"5Na lenge akabuga, 'kwa Bobyio, monto akehaba ensena ng'ina , akegerana na mukehe, na bo babele bakekolwa mubele jumwe?'6Na rari bakekolwa tii babele lenge , ale mubele jumwe. Na balya Mugwe , monto nahabe bekerania."7Bakamubiela, bo bobyo Musa ahumirye mborwa yehabana.8Akababiela , "Musa kwa bubibo bwa Nkolo jyiobo, akabaha ehabana na baka benyu ale eboka muruneleru lityale bobyio.9Nanie nibalelate enyie, monto wonse olya akehaba mukehe, ale tii kwa bumale , akakwa onge, ni musari; Nene olya akekwa olya ahabirwe na basara.Na wabalome olya akekwa wabaka olya akehebwa ale musari."10Batubageri behe bakamubiela, makalaga jababobyo, eteghasete monto ekwa."11Ale woo akababiela , tii bonse bakedekela ekalaga lele, ale balya baghwaserigwe.12Mamuna halenture jibyarirwe oboka biburi ndane bya bang'ina , na hale baturirwe bantu bakaba Nture. lenge hale Nture beghairie Nture kwa bwegeri bwa Kwegolo; olya akehikya enyigha ekala lele nalinyighe".13Ndyo akaletelwa bana bariragi akabajitela miboko egolo lyobo ne behela, batubageri behe bakabanegenia".14Ale Yesu akabuga , habai bana kulya ndee , rari muhabe bagirya; kwa mamuna balya bangane naboo bwegeri bwa Kwegolo bwuobo.15Akajitela moboko jyehe egolo lyiobo, neekera kyio.16Na Doghora monto omwe akamutuiba akamubiela , "Mwalimu, ghayye kitoke kijaregu, abuga bane bwegeri bwakwegolo?"17Yesu Akamubiela , "tii ninji nubaborya kusikelo kwa bujaregu ? olya ale mujaregu nomwe. Ale wakonda eshala bwegeri bwa Kwegolo nyigha sharia jya Mugwe".18Monto oyyo akamubiela, Nisheria jihii? Yasu akabuga jiji, habe bolaga , habe sara, haba bwebi, habe eba mwejibe wa Bwerehi.19Soka ghonio na mwoho , na konda muhaya wayyo bo nkolo yyayyo".20Mutana oyyo akamubiela bibi jonse nijanyighire kehee tii nyighire?21Yyesu akamubiela wakonda obe mute manu, gera kagoranie byonse bilya ole nabyo ohe balya batii, naoje ondohyie nawe nokekolwa na kibondo gokyo kwego.22Mutana oyo bulya ojirye ekala lelyo, akagera aregirye , bobulya nale na binto bineni .23Yesu akababiela Batubageri behe , edekelai nibabielate, ndikekolwa ndibibo musabi eshala bwegeri bwa kwegolo .24Lenge nibabielate ,. ndikeba ndibosoboso ngamia eshala kitolwa kya sindano, ale musabi ahabe shala Mwegeri bwa Kwegolo".25Batubageri bulya babojire bakadeka muno bakabuga , "Nino ngo kola bobyio akehikya ehonoka?".26Yesu akabaghunderya kwa meso akababiela "kwa bantu lelyo litumune ghaika , ale kwa Mugwe byionse bikighaeka".27Ndyo Petro akajokya, akamubiela ,Doghorai eshe tubahaba byionse tubakurohya ; tukebana njii ngoo?".28Yesu akababiela , "Edekelai, nimbebielate enyie balya mundohatye nie lilya nie kemunterya nsee yambya nie Mwana wa Adamu kwa Kiti kyawa kikolo , nenyie mukenyuterya horiga ekomi neembe njooko jaa Israeli."29Na monto wonse ahabire nyumba anga mwondogo wa balome anga wabaka , anga ese anga ng'ina , anga bana, anga migonda, kweebina lyawa, akeroselwa ahebwa egana, nehebwa seryie ya kala na kala.30Ale baneni balya babushone bakekolwa ba mudubugheru, na bamudubughelu bakekolwa babushone.

Chapter 20

1Mamuna bwegeri bwa Kwegolo bwangane na monto ale na nyumba ahumire kutune egera eha bamilemo ne bahira mugonda jwa misabibu.2Na bulya bedekeranie na bamilemo ne baleha kwa kyadinari, akabahira kwa Mugonda jwehe jwa misabibu.3Akahuma mugero jwa roba egelegela mugero ya kadatu, akabana bange bemire sokoni bati na milemo. nabo babyio4akababiela , gerai nenyie kwa mugonda jwajwa misabibu, na kilya kyienyu nikebaha. 'bakagera kughaya milemo.5Akahuma lenge ngero ya roba ema na mugero jwa saa kenda akaghaya bobushone .6Na gero ya roba eghuma libanga maela ngita, akahuma , akakola bange bemire, akaba bela tii mubema oho musenya jwonse mutii milemo.7Kwa bulya hatii monto wetuhamilemo, akababiela gerai kwa migonda egolo jwa mizabibu.8Kwabulya kwerire , mwene wan mugonda akabiela mudoghori wehe, bugela bamilemo ubalehe kyiobo, urunele wa roba ekela na waroba angama ngita.9Na bulya bajire balya baroba angama ngita baherwe jasha boo dinari.10Balya babushone bulya bajire, bakagera bo bakehebwa bisamu, ale jagha bo bakalehwa dinari imwe kila monto.11Bulyua baherwe bakamjigha, bakaregerya monto olya abahere milemo wa nyumba .12Babyio ba bamugero jwa kubera, babaghayya milemo bweeshe gero limwe, nawqe ubabaleha boeshie, nesshie gtubeghomerya sina na ghari ya musenya jwonse.13Nene akamujokerya omwe wobo, akamubiela, 'muhenji, tii kwebate, tutyatii edekerania ke kuleha dinari imwe?14Toola kilya kyayyo ogere , bakonda ehaa oyyo wa kubera bowee.15Tyekonda lyawa agharya byawas kilya akondate? anga riso lyayyo libaba libeju kwa bulya nie babamujaregu?.16Na byobo byo wa mudubugheka akeba wa murune lelu , na wamurunelelu akeba wa murune lelu, na wamurune lelu akeba wa mudughukelu."17Yesu akakolwa akerate kwa Yerusalemu , akagera na matubageri bwehe ekomi na babele hantu ahati bantu na nkondo akebalela.18"Doghorai twayya kwa Yerusalemu , na Mwana wa Adamu nakedabwa nehira kwa bakolage ba makuhani na Baandishi: naboo bakemubolaga.19Na bake muhira kwa bantu bamatongo mugharuna , nemutura kwa mighoba ne muheneka musalabani , na nkya ya kadatu aryoka" .20Ndyo ng'ina ya bana ba Zebedeyo akamutuba na benuhe , bakamusegela birugunyi ne mwehela bobyio.21Akamubiela "akondate njii?" akamubiela , buga banuwa baba babele omwe amtyie kuboko kwa bulyo na onge kuboko kwa kumoso kwa bwegeri bwayyo".22Yesu akamujokerya akabuga , 'utimanya tekilya wehelate. ale, mukehikya enywela kikombe kilya kenywela? bakamubiela "tukehikya".23Akababiela mukehika enywela kikombe kilya kinywela ; Ale, emutya kuboko kwawa kwa kubulyio nna kumoso tii na amri yebaha, ale bakehebwa balya badagharerwe Mugwe wawa.24Na bobyio ekomi bulya bojire3, bakane genia balugu babyio babele.25Yesu akababugela akababiela , bujeebu bakolage bab bantu batyokokire bamuteragya horiga kwa nguru, na bakolage balya bale egolo lyobo babatiriraga.26Ale litumune ekolwa bobyio kwenyu, ale olya akekonda ekolwa mukolo kwenyu , nabe mumilemo wenyu.27Na olya akekonda abe wa bushone nabe mumilemo wenyu.28Bobulya Mwana wa Adamu atyajire egharigwa milemo , ale najire eghaya milemo nehumya Nkolo yehe elehe ng'adaba jobo. Na bulya abokaga Yeriko kimuhyo kineni kikamurohya."29Mugero eboka Yeriko kimuhyo kineni kikamurohya .30Na doghora bantu bati meso babele bamutire mubale jwa nkondo, na bobulya bojire ni Yesu ahedate, bakabugelana bakabuga , turere, "Mwegeri Mwana wa Daud."31Kimuhyo kikabasungura ,. kikababiela Sisai, Ale boo bakabugelana kwa nguru, bakabuga ,Turere Mwana wa Daudi."32Yesu akeema akababugela, akabuga mukondate bagharye njii?"33Bakamubiela, Mwegeri, tukondate meso jeto jahingoka.34Yesu akabarerera akabadaba meso jobo; nalyio lyene bakabana , bakamurohya.

Chapter 21

123Rari bulya basungurere Yerusalemu nehika Bethfage, gategate kangita ka mizeituni, ndyo Yesu akatoma batubageri behe babele akababiela, "Gerai mungore hika mujye jojyio mudogharate, na mukeba ndikela mumitingole na Mwanihe; batingolei mudetele. Na monto ababorya kinto, bugai Mwegeri najikondate, na nakebajokya, na monto oyo mara imwe akebaruhusu mumulete hamwe nue."4Jaja naboo jabahika ebuga ekala lilyalyabugirwe munabii, abugire,5Belai Mwanabaka sayuni, Doghora mwekorani wayyo ajate kulya ole musisu nene ebarwe ni ndekele, nindekele Mwana wa ndikele.6Batubageri babyio bakagera kokyo, bakaghaya bulya Yesu ababerire.7Bakeleta ndikele yene na mwenihe bakajitela nanga egolo lyehe nene akamutya egolo lyiehe.8Bantu baneni bakemuhyo bakala ngobi jyobo nkondo; bange bakeba bitemi bya mite, bakajala nkondo.9Na kimuhyo kilya kya hetere , na balya ba barohatye, bakarenela eghuja nebuga, "hosana Mwana wa Daudi! Nwuo amisirwe woonyo ajire kwa ebina lya Mugwe. Hosana egolo lya Kwegolo.10Na Yesu lilya asharire Yerusalemu, mujyie jwonse jukasina, bantu bakabuga , "Ni no oyyo?11"Kimuhyo kikabuga, "Oyyo nolya Munabii, Yesu wa Nazarethi y6a Galilaya"12Mbyo Yesu akashala ndane ndane ya Hekalu lya Mugwe , akabuguza bonse balya bagolaga negorania hekalu ndane , akagharyola meza ja bajurusi na horiga jyobo jilya bamuterie bagoranie nagunku.13Akababiela , "Yaandekire bobyio, 'nyumba yawa niehela gioka, aleenyie mubanighaya kaghojeka bebi."14Na balya batibanaga bakamutuba na balya baghobyekire bakagera kwa Hekaluni bakahoorigwa.15Naboo bakolage ba Makuhani na Baandishi bulya babande bibugu bilya bikolage ahayatye na bana bakamughujela kwa Hekaluni, bakabuga Hosana Mwana wa Daudi?, bakaregya:16Bakamubiela nwojure baba bulya babugate? Yesu akababiela , ale mutyati esoma na kwa mania ja bana bariragi na bokate ghorana jibemela.17Akabahaba akahuma mubale jwa mujye ayya kwa Bethania akalala kyio.18Na gutune lilya ageraga kwa mujye akojya jalo.19Akabana mute jumwe bubale jwa nkondo akagera halya jule atyati ebana kinto ale manyeka jamute jwuoka , akabuga, "juhabeghayya tuna rari kieno na kala " .Na mute jukarunela eoma .20Bantubageri bulya babande , bakadeka bakabuga , "haimutego juboma tii kala jyolo bobyio".21Yesu akabajokerya akababiela , "Edekelai nibabielate , mwakolwa needekela , muhabekolwa muralate, mukeghaya tilele lya mute gyioka na rari mukabiela ngita eno ekera oho ukatebwe gokyio kwa mai egolo lighaerekire.22Na jalya mukekolwa mwehelate ne kolwa mwedekere mukejahebwe."23Na bulya asharire Hekaluni , bakolagi bamakuhani na balakolo babantu, bakamutuba lilya amanyereragia bakamubiela , "Ni kwa amri yau oghayate bobyio?, na ninoo akuhere amri enno?"24Yesu akabajokerya na akababiela , "Nanie nikebaborya ekalaga limwe; nenyie mwanjookerya, nanie nikebabiela kwa amuri yau ghayate makalaga bobyio.25Bubatizo bwa Yohana bubokire koo? bubokire kwegolo anga kwa bantu?" bakaborania bo kwa bene , babuga , twabuga bubnokire kwegolo lee, 'akitubiela tii ryolo mutyandi emwendekela?'.26Na twabuga 'bubokire kwa bantu , 'turalate kimuhyo, mamuna bantu boonse baje Yohana Munabii".27Bakajokerya Yesu bakabuga , "tutije" Akababiela byo "Nanie tumune babiela kwa amuri kee ghayyatyie jaja.28Ale , enyie mubanate boo? monto omwe ale na bana babele; akatuba oyyo warigisasi, akamubiela mwaniwa, nkyeno gera kaghayye milemo kwa mugondegolo jwa mizabibu.29Akajookya akabuga, Nigerate, baba, akahabagera.30Akatuba na wakabele , akabuga boobulya warigisasi. Nene akantikonde, hange Hariri akarigoka akagera.31Nimboratye ? kwa bobyo babele noo aghairye kilya esee akonde? bakabuga "nolya wakwanza." Ndyo Yesu akababiela "Edekelai edekelai ni babielate, Badosa ushuru na balya bageraga kuhenjwa bakeba hetela bushone eshala kwegolo.32Kwa bulya Yohana ajire kwenyu kwa nkondo ya Nsaba , enyie mutyandi emwedekela, ale badosa ushuru na balya bahe njagwa bakamwedekela, neenyie bulya mwabande mutyandi erigoka mumwedekele.33Tegeryai mwanganganu jiunge, Hale monto ale na Nyumba , nene ale na mugonda juhurere mizabibu, akalighobyalubagu , akasima kisimiri ndane yehe, akabooka idari, bamilemo balihelage, ale akayya sabari.34Mugero jweebuna jwahika , akatoba batomwa bwehe kwa bamilemo bakahebwe kyala bababuna. .35Naboo bamilemo babyio bakadaba batomwa bayyo, oyyo bakamutura, na oyyo bakamubulaga akakya, oyyo bakamutura kwa mabwee.36Akatoma lenge batomwa bange baneni bating'ana balya ba bushone bakabagharya bobyiosei.37Mugero jwahika mwegeri oyyo akatoma Mwenihe kwoobo, abugire, bakesoka Mwaniwa.38Ale bamilemo bene , bulya babande Mwana wene, bakakalaga bo kwobo; 'Oyyo nwuo mugabi, ryolo ngo tumubolagie, tuhire bugabi bwehe'.39Bakamudaba , kamwekerya mugondegolo jwa mizabibu bakamutaa kwa kaane baka mubolaga akakya.40Riryolo aje Mwegeri wa mugonda jwa Mizabibu, akebagitabo bamilemo bene?"41Bakamubiela , "Akebabolaga bubeju balya babeju behe, na mugonda jwa muzabibu akelehwa milemo bange , balya bakemuleha tunda kwa Mugero jwehe.42Yesu akababiela "mutyandi esoma makalaga jalya jandekirwe, 'Ebwe lilya lilegirwe maghundi, lilyo libaba ebwe lilya lya mubale , ekalaga lele libokire kwa Mugwe , nalyo ndyendekya meso egolo jeto?'.43Kwa bobyo nibabielate, Bwegeri bwa Mugwe bukekerigwa kwenyu, na likehebwa mujye julya jukebyala tunda jyiehe.44Nene olya akegegwela ebwee lelyo akesebesebwa nebunieka bunieka, na olya woonse likemugwela-likemusha aseka".45Bakolageba makuhani na Mabarisayo, bulya bojire mwangonio jwehe , bakamanya boo babugatwe.46Na boo bulya asorore, bwemudaba , bakarira kimuhyo, mamuna baje ebuga Yesu ni Nabii .

Chapter 22

1Yesu akajokya nabo lenge kwa mithali, akabuga,2"Bwegeri bwa kwegolo bwanganigwa na Mwekorani omwe agharatye mwenihe bighoba .3Akatoma batomwa bwehe bakabugela balya bakeja bighoba ;nabo bakaleka eja.4Mwegeri akatoman lenge bantu kwa bange , abugate , "Babiele babyo bajate bighoba , doghorai ni bagharerya bighoba , Ng'ombe na bilya bijamagu bisubire esenjwa na byonse bisubire erugwa , enjoo bighoba."5Ale bantu nabo bakakolwa batinabyo , bakagera bakahaba na nabyo , omwe akagera kwa mugondegolo jwehe, na omwe akayya bujurusi bwehe .6Na balya babatigwa , bakabada batomwa behe, bakabagharya bubeju, nebabogela bakakya.7Mwekorani oyyo nene akamena , akahira masahu jehe , bakasuba babyo bababoragire akajujagha moki mujye juobo.8Asuba akabiela batomwa behe , bighoba birunerere, ale balya babugerwe, tiibobene ,9Ryolo gerai ayyo logolo ya nkondo , balya bonse mukebana babugelei baje bighoba .10"Batomwa babyo bakahuma bakagera kwa nkondo ekolo, bakamogania balya bonse babande , babejagu na bajaregagu; bighoba bikojola bageni.11Mwekorani bulya asharire akadoghora bbageni behe , akabana hoo monto atyiebekire ngobi ya bighoba! .12Mwekorani akabuga, 'Muhenji, ubasharishari boo otii na ngobi na bighoba ? nene akengeranwa.13Mwekorani akababiela , mughayya milemo, "Mubohei miboko na magolo , mutolei mukamute kwea kihundye kwa kaane ; kyio kukekolya na lujuru na esha magego.14Mamuna bantu balya bariri babugererrwe baneni , ale balya barobore bariri".15Ndyo mabarisayo bakagera, bakaekalaga , boo baka mugwatya kwa makalaga jehe.16Ndyo Bakatoma kwehe batubageri bobo na Maherodi . Na bakamubiela Yesu , "Mwalimu, tujeebuga wee ole monto wa nsaba, na nkondo ya Mugwe umimanyeregia kwa saba na rari utiryalaga bulya monto ang'ana , mamuna utidoghoraga bulya monto anga .17Ryolo tubiele bulya obone ? ndihikire eleha Kaisari godi, anga tiibyo.?"18Ndyo Yesu akamanya bubeju bwuobo, akababiela ,19"ale tii mubasumaga , enyie bagamba kubele? Mbananiai helajya godi". Nabo bakamuletela dinar.i20Yesu akababiela , "niwau bisha eno, na lunyamu lolo?" Bakamubiela "ndwa Kaisari".21Ndyo Yesu ababiela , lehai Kaisari bilya Kaisari, Na Muhee Mugwe jalya jya Mugwe."22Bulya bojirye bakadeka , bakamuhaba bakagera .23Nkya eyo bariri ba Masadukayo, bantu babugaga ebuga hati kiyama, bakamutuba bakamuborya.24Babugate , Mwalimu, Musa abugire, monto akya , akolwa atibana , mondogo wehe nakwee wabaka oyyo, ebuga abyalele mondogo wehe.25Ale , weto hale na bandogo muhungati, warigisasi akakwa, akakya, na balya atyandi ebyalaga na wabaka oyyo, akahabela mondogo wehe wabaka oyyo.26Na byio bobyo, wakabele, nawakadatu, bakang'orehika muhungati.27Hayya, ndyo bionse na mugharisha oyyo akwerwe akakya.28Hayya kwa kiyama , akekolwa mukehe wau , kwa babyo muhungati? mamuna bonse bale nene".29Ale Yesu akajokya, akababiela, Mwobate kwa bulya mutije ekala lya Mugwe.30Mamuna kwa kiyama kutikwejagwa anga ekwebwa , ale bonse babejagu bo Malaika Kwegolo.31Lenge kusikelo kwa kiyama kya Bantu mutyati esomaga ekala libugate nalyakalagirwe Mugwe, ebuga ,32Nie nde Mugwe wa Ibrahimu na Mugwe wa Isaka , na Mugwe wa Yakobo? Mugwe tii Mugwe wa balya bakire, ni Mugwewa balya bale serye."33Na Kimuhyo bulya bojire, bakadeka kwe marererya lyehe.34Ale , Mabarisayo bulya bojirye ababahinga mania babyio masadukayo, bakalagela hamwe.35Omwe woobo aje sheria , akamuborya kwe musuma .36"Mwalimu kwa Torati ni amuri kee ekolo bulya jyionse kwa sheria?"37Akamubiela, "Ndazima umukonde Mwegeri Mugwe wayyo kwa serye yayyo yonse, na kwa Nkoloo yyayyo yyonse ,na kwa bughara bwayyo bwonse.38Eno nio amuri elya ekolo na nio ya bushone39. Na ya kabele elya yangane nayyo, neno ebugate, konda muhara wayyo bo Nkolo yayyo.40Kwa amururi jiiji ebele jyedinyire Torati na Munabii."41Na mabarisayo bakamogana , Yesu akababorya .42Akabuga, Ale! , mubone bo kwa kusikelo kwa Kristo? Mwana wau ?" bakabajokerya , "Mwana wa Daudi".43Yesu akababorya, "Ale libababo, Daudi kwa Nkolo abugelate Mwegeri , abuga ,44'Mwegeri akamubiela Mwegeri wawa "mutya kuboko kwawa kwa kubulyo, rari ndaghare bahoma bayyo, bakolwe nsee ya Magolo jayyo''''?"45Kola Daudi akabugela "Mwegeri", libaba boo ni mwenihe?"46Rari hati monto ahikire emujokerya Kinto; na hati monto asungurere lenga akamuborye kinto lenge.

Chapter 23

1Yesu akababiela kkimuhyo na batubageri behe akabuga,2"Baandishi na mabarisayo ba bamuterya kiti kya Musa.3Na kyionse kilya makebabiela, nyighai neghayya ale Kwa Mwanganu jwa ngendelu jyobo muhabe eghayya, Mamuna boo babugaga ale batumune eghayya.4Boo babohaga bantu maringa jaritagu nebebarya bituru egolo alebo batune jebala ejadaba kwa byala byobo.5Na ngendelu jyiobo jyionse, bajighayagia ebuga badoghorwe bantu; na bebohaga tepe jyandekire sheria kisubukeryo kwa busho bwuo bo na miboko jyiobo na bisabu wa magodi joobo.6Bakonde emutya horiga jya bushone jya karamu ne mutya bushone kwa Masinagogi ,7Ne egera kugesigwa kwa sogoni, ne ebugelwa bantu "Rabi".8Ale enyie muhabee edekela ebugelwa Rabi, Mamuna Mwalimu wenyu noomwe. Nenyie enyinse mule ndogo.9Na rari muhabe ebugela monto nseeno baba, mamuna ghonio wenyu noomwe olya ale Kwegolo.10Na rari muhabe ebugelwa 'bekorani', mamuna wenyu noomwe, Na Kristo.11Na olya ale mukolo, nwuo mumilemo wenyu.12Na olya wonse akekorya, nakenyihigwa na olya akenyihya , nakekorigwa.13Emai enyie Baandishi na mabarisayo, bagambakubele, mamuna muhigelate bantu bwegeri bwa kwegolo, nenyie bene kono mutumuneeshala, na rari barya bakondate eshala mutiikonde bashala.14Emai enyie Baandishi na mabarisayo, bagambakubele, mamuna mugeraga kulagela nyumba jya masinwani, na bulya mule bagamba kubele mwehelaga lilehu, kwa bobyio joko yenyu neneni muno.15Emai enyie baandishi na mabarisayo, bagamba kubele , mamuna mugharaga kughobya kwa Mai egolo na kwa nsee jomo ebuga monto omwe olya mubabana abe Mwongofu, na Mwasube mughayya, mwamughayya abe Mwana wa Jahanamu lya kabele litinga enyie.16Emai enyie bekorani ngakuri, enyie balya mubugaga, monto asima kwa Hekalu, tii kinto ale olya akesima kwa dhaahabu ya hekalu na beboha .17Mule ale mweghayyatye ng'akuri, Mamuna neho elya ekolo, ni dhahabu anga ni hekalu lisabagia dhahabu kwa Mugwe?18Lenge , monto olya akesima kwa dhahabu, tii kinto, ale monto olya akesima kwa dhahabu, asimaga kwa yyene, na kwa Binto binse bilya bileegolo lyehe.19Enyie mule ng'akuri , mamuna kehe kilya kikolo , sadaka anga dhahabu nio esaabagia sadaka Kwa Mugwe?20Mwanya olya asimaga kwa dhahabu , asimaga kwa yyene, na kwa binto bionse bilya bileegolo lyehe .21Nene olya asimate kwa hekalu asimatekwa hekalu na olya amutire kwa lyene.22Nene olya asima kwa egolo asima kwa olya amterye egolo lyene nanio horiga ya Mugwe olya ale kwegolo yehe.23Emai enyie bamwalimu ba sheria na mabarisayo, baghamba kubele, mubelaga bantu bahumye kikomi na manyeka jalya jale misera, bizari na jira na kuno muhabire na kono mwahaba sheria bwuo saba erere bantu na edekela , jaja joo mubakondagwa mujaheterye na muhabe obelwa jange.24Enyie bule bekorani ng'akuri, muhumagia ngii kwa kilya munyejate, ale mwamela ngaa!25Mabarisayo ng'akuri , sabyai kikombe kwa ndane na kwegolo kukekolwa kuseri. Emai enyie bamwalimu basheria na mabarisayo, bagamba kubele musabagia kikombe na kirano, kwegolo ale kwa ndane kile ghororo netuja bantu neeyoka.26Mabarisayo ng'akuri, sabyai kikombe kwa ndane na nkwegolo kukekolwa kuseri.27Emai enyie , bamwalimu ba sheria na mabarisayo, bagamba kubele, mwanganene na mberera kwegolo jibire shoka ale Kwa ndane ni maguha jabantu basirire.28Nenyie nenyie mubarewkanate mule bajaregu kwa kahane nale kwa ndane mwojore bubeju na egamba kubele.29Emai enyie , Baandishi na mabarisayo, bagamba kubele, mwobokaga mberera jya munabii ne jaremba na mberera jya bantu bajaregagu.30Enyie Mubugaga kola eshie twang'orire etola lilyababa baleho lee tutale twedekirania na boo tukabolage Manabii.31Kwa bobyo Nandibanishate enyie mule bene ba bana balya babolageire Manabii.32Hayya alyabatigarie baghonio ghayyai.33Enyie lubyalo lya tyanyi mwojire busongo, mukegitabo ebuga muhabe eyya kwa moki jwa Jehanamu?34Mamuna kyio nie baletelaga Munabii. bantu bale bughara na bamwalimu, mwababolaga na bange mwababohobiha mitegolo, na bange mwabatura na marimiti kwa masinagogi jienyu neegera kubasora kwa mijyie jyonse.35Na bubeju bwonse mukebajela nebabana kwa bulyalya mwetire ndaghami jyobo nseeno kwa bulya bantu bajaregu.36Nibabielate saba lubyalu lolo nduketirirwa kwa bubeju bobyo.37Yerusalemu ee Yerusalemu, wee ubalagate munabii na balya batomirye kwayyo. Kalenga sumaga emogani baniyyo baje kwawa, bobulya gugu emoganagya benihe nebabeka babaswa jehe, ale walega.38Raberya, nyumba yayyo ekehabwa ni bantu anga kinto.39Nanie nikubielate, utimune ebana lenge , okeng'orebuga lee, namiserigwe olya akeja kwe ebina lya Mwegeri."'

Chapter 24

1Yesu abokire hekaluni na egere lyehe bamanyerigwe behe bakamgerela emubarisha malengo ja hekalu .2Alele akabajokerya akababiela , "Ale, mtijobone makalaga jaja jhonse? nimbabelate , Hati ebwe litakalobaki egolo lya lenge bali ogholwa."3Na bobulya amitirye katika ngita ya muzeituni, bamanyuererigwa behe bakamugerelia kwa faragha na ebuga , "Tubele, makalaga jaja jakehuma lele kitoke kikoba dalili yeja kwayo na kwa suha bwa bulimwengu?"4Yesu akabajokerya na akababiela , "Obai makini ebuga ahabeja monto akabasasaba.5Kwoba baneni bakeja kwe ebina liawa . Bakebuga 'Niye nwo Kristo' na bakeebapotosha baneni.6Mukojiya bita na taarifa jya bita. Raberyai muhabeoba na wasiwasi ,kuoba makalaga jaja ndazima ehumela . Ale ule suha okoba hati.7Kwa bulya itongo likoboka dhidi ya matongo jange na mwakorani dhiodi ya mwokorani kukekohoo na jalo na kibodani kya nse ulya hantu jinjeni.8Ale makalaga jaja jonse nde mrunelelu jwa jwebyala.9Ndyo bakebahumya kwa bulya mateso na ebabulaga mkesolwa matongo jonse kwa bulya bwebina lyawa.10Ndyo baneni mbakerija na belelana nan mbakesolana boka kwaboka.11Bekorani baneni berei bake jhubuka ne ebaremga baneni.12Kwa bulya baryalate mbukerasa, okondana bwa baneni ehola.13Alele olya akevumilia mpaka mwisho,nerashigwa.14Lele ekalaga lya Mugwe (Injili) ya Mwegeri nekahubiriwa katika nseeno jonse ekola bushuhuda kwa Matongo jonse. Ndyo mwisho jukehika.15Kwa bobyo, esola liliharibire, libugire na Berago Daniel lijemire hantyu hajaregu[ asomate na amanyate],16Ndyo baleho Yuda arohe kwa ngitegolo.17No alya aleho kwegolo lya nyumba ahikya ehoroka nsee etola kinto kilya kyonse eboka ndane ya Nyumba yehe.18Nene ulya aleho moi habe ejoka etola ngobi jihe.19Ale ole wehe ulya ale mwoma na bale bonkotye katika nkya Jijyo.20Ehelai ebuga eheha lyenyu kuhabeoba ngata ya muyaga anga nkya ya sabato.21Kweoba kukekolwa na dhiki ekolo bwebulya itiandi kolwa eboka ebwa kwa nsee hadi lilyo. na hati itimune kolwa lenge.22Kola nkya jijyo jihabedikohigwa, ati rari alehonokigwa.Ale ale kwa bulya ja Bahonokigwa kya jijyo zikedikohigwa.23Kisha ikekolwa monto ulya wonse ababielate 'Raberyai, Kristo ale oho!, anga 'Kristo aleho kokyo' ahabe edekere makalaga jaja.24Kwekolwa Bakristo bwa Bwerehi na Banabii bwa Bwerehi bakeja na ebanisha eng'asa jikulu na maajabun kwa bulya jya kupotosha, kola ebaleya yakerania ati na bahonokigwa.25Raberyai , nibabagharerya kabla ja makalaga jaja yabokire.26Kwa rilyo, yoba babielei. "Kristo ale kwa bwelo muhabe gera kokyo kwa bwelo.Anga, 'Raberyai kokyo ndane ja nyumba emai makalaga jajo.27Kola bulya radi ibashagia ebokela rioba eshala na ebasha hadi rioba eshala, ndyo ike3oba ejan kwa Mwana wa Adamu.28Halya honse ule mzoga ,kokyo ndyo Tai bakekusanyika.29Ale mara anamuina ya dhiki nkulu ya nkya jilya . ghari ikegitelwa kirimamu mweri juti mune humya mwanga, njoto jikegwa eboka kwegolo, na nguru jwa kwegolo jikebuolana.30Ndyo eng'asa ya Mwana wa Adamu ikebanekana kate na makabila jonse jya nsee bakejurera akemubana Mwana wa Adamu eja katika mawingu jya kwegolo na nguru na ndiagha ikolo.31Akebatoma Malaika behe kwa ero ekolo na Tarumbeta, nabo bakebamogonia hamwe bahonokigwa behe eboka hantu enya jya nsee eboka mwisho umwe wa egolo hadi ungwe.32Emanyeryei somo ebokana na mte mtini. Mara kikya eto bulya bikemela na eboka mainane muje, ebuga na ghari nibahikela.33Bobyo byo, mukebana makalaga jaja jonse ukondatwe mumanye ebuga ebahikela hadinko na mulyangu.34Yasaba nimbabielate lubialo lolo lutimune eheta, hadi makalaga jonse jaja jakekolwa jabahumela.35Egolo na nsee jikeheta, ale makalajawa jatimune eheta rari kala.36Ale egerania nikyelya nagarailya hati monto akemanya , ejagahaMalaika ba Kwegolo anga Mwana, ulya Baba nene mwene.37Kola bulya mwale katika nkya jya Nuhu , mbyo ikeoba ejan lya Mwana wa Adamu.38Kwekolwa nkya jijyo kitiandi eja gharika bantu bale balagetate na enywa akwejate, ekwebwa hadi nkya ilya Nuhu ashare Katika Safina,39Na batiandi kinto kilya kyonse hadi gharika bulya ibajire esomba boonse-mbyo ikeoba ewja Mwana wa Adamu.40Mbyo bantu babele bakekolwa kwa moi, umwe aketolwa na omwe akehabwa suha.41Wabakaka babele akekolwa ashejate hamwe-umwe aketolwa unge nakehabwa suha.42Kwa bobyo ebai meso kwa bulya mutije ninkya kee olya akeja Mwegeri wenyu.43ale mumanye ebuga, yopba jaghamba ulya ale nyumba aleamanya ni ngara eho Mworyi jubalejija ubarye wamitya atibale edekela nyumba yehe na evamiwa.44Kwa bobyo , obyo mukondatwew oba tayari kweoba Mwana wa Adamu akeja katika ngara muhabehikeranya.45Bobyo ninde alige Mgwanu, mtomwa ale na bughara, ulya Mwegeri wehe amuhere bwegeri egolo ya bale katika nyumba yehe ebuga abane belya kwa ngara ugwasirye.46Abarikiwate mtubegeri oyo jaghamba wehe akemukola aghayatye bobyo ngara eja.47Nsaba Nimbabielate ebuga jaghamba akemugitela egolo ya kila kinto kihye.48Ale kolai mtubegeri mubejuabuga nkolo nane jaghamba wawa abagitela;49Na ake anza ebabulaga batubegeri behe na akalya na ebogita bibnogiti.50Jaghamba wa Mtubegeri oyo akamanya katika nkya utiimwanyate na katika gare ulya utiimnanate.51Jaghamba wehe akemukeba biala bibele na emugitela katika nafasi emwe sawa na Banafiki, ulya kulya hale na ijurate na kussha magego.

Chapter 25

1Mbyo Bwegeri bwa Kwegolo bukegiganigwa na Banawali ekomi balya bale batore taa jobo na egera egere pokea Jaghamba wa Bukwa.2Batano kate yobo bale baraghanu na batano bange bale na busara.3Banawali baraganu bulya batore taa jyiobo,. batiandi tola maguta jalya jonse.4Balya bale banawali bale na busara batore byombo bile maguta hamwe na taa jyiobo.5ryolo ngara Jaghamba wa bukwa adegrie ehika bakondabwa nerema baka lala.6Ale ngara nabudi bwa manane kale na ryari ,'Raberya, jaghamba wa bukwa! humai kane mukamuhire.'7Mbyo bana wali babyo bakaboka bonse na bakebasha taa jyiobo.8Balya bana wali baraganu bakababiela balya bale na Busara, 'Mutabehe hantu hamaguta jenu kwa bulya jiribate.9Ale balya bale na busara bakabuga nebabiela kwekolwa jatituhitete eshe nenye gerai kwa balya batejate mwegole bulya mukondate kwa ajili yenyu.'10Ngara elya babagera kokye egola Jaghamba wa bukwa akahika , na balya bonse bababele tayari bakagera nene hale na sherehe ya bukwa na mulyangu jukahingwa.11Hange hariri balya banawali bange hakahika nebuga 'jaghamba, jaghamba ,tuhingole.'12Ale akajokya na nebuga, ' ndya saba nimbabielate, nie tibaje.'13Kwa rilyo raberyai kwekolwa mutije nkya anga ng'ende.14Kwekolwa ni sawa monto akondate egherya egera nse jinge. Abubugere batomwa behe ebaha butajiri bwehe.15Umwe wobo akehebwa talanta eshano, unge akehebwa talanta ebele na ulya unge akehebwa talanta emwe. kila emwe ekehebwa engana na buwezo bwehe na monto ulya akagera jihe.16Mapema ulya aherwe talanta eshano akagera ejiwekeza na ejibyarisha talanta jinge eshano.17Bulya bulya ulyua aherwe talanta ebele akebyarisha jinge ebele.18Ale mutomwa ulya aherwe ebwe akagere jihe eisimela kisima nse nane naa akabisa robiya jya jaghamba wehe.19Nas anamuna ya ngero ndehu , Jaghamba wa batomwa babyo akajoka neghararerwa mahesabu nabo.20Mutomwa ulya watalanta eshano akanuja akaleta talanta jinge eshano akabuga, ' Jaghamba wa ngere talanta eshano,. raberya babana faida ya jinge eshano. '21Jaghamba wehe akamubiela, 'Hongera , mutomwa mujaregu na Mugwanu! uboba mugwanu kwa binto biriri kekuha Bwegeri ja binto nineni. shala katika eghamela Lya jaghamba wajyo.'22Mutomwa aulya aherwe talanta ebele akabuga angere talanta ebele raberya nibabana faida ya talanta jinge ebele.'23Jaghamba wehe akamubiela , 'Hongera , mtomwa mjaregu na mugwanu! waba muigwanu ka binto biriri. Nikwekuha bwegeri egolo ya binto bineni shaka katika eghamela ja Jaghamba Wajyo'.24Hange hariri mutomwa ulya aherwe Talanta emwe akeja akabuga , "Jaghamba ninjije ebuga wee ule monto mghomi wahaga hantu utihurere, na wa baburaga egha utiandi eojya.25Niye baryarire ,nkagera jiawa eibisa talanta yajyo katika leri . 'Raberya ,ninde oho ilya ile yajyo.26Ale jaghamba wehe akamubiela we ule mutomwa mubeju na mzembe wamajire ebuga jahaga hantu nihurere na bunaga hantu tiyojagia .27Kwa bobyo wakakondgwa ubahe bantu ba benke robijya na nkya yejoka lyawa nale nahebwa robijya yawa na Faida.28Kwa rilyo, mutujei talanta eyyo na mumuhe ulya ale na talanta ekomi.29Kila monto ulya alenakya akeroswa muno enjagha erosa muno. Ale kwa ulya wonse atina kinto ejagha kilya alenakyo naketujwa.30Mtei kwa kaane kirimamu nane mutomwa oyo atigwasaga akuko kukekolwa na ejura neeshama gego. '31Ngara Mwana wa Adamu akeja katika ndiagha wehe na Malalika bonse hamwe nenye , mbyo akemuntya egolo jya kiti kihe kwa ndiagha.32Matongo jonse jakemogona bushone bwehe nene akebuteganisha bantu kola bulya mkijori aba akeranagia ng'ondi na mbori.33Akebagitela ng'ondikuboko kwehe kwa kubulyo , na mbnori akegitela kubokokwa kumoso.34Ryolo Mwekorani akababiela balya bale kuboko kwehe kwa kubulyo, 'Enjoi, babya mubarikirwe na Baba yawa, mubogabi bwa Bwekorani bulya bugaterwe kwa ajili yawa egitelwa misingi jya nseeno.35Kwekola nale na jalo muungere belya; nale Mugeni namkakaribisha;36Nale kibojo mukambeka ngobi ; nale narware mukamitya; nariye na bohirwe mukanjijela.'37Mbyo balya bale na nsaba bakejokya na bakakubielate, jaghamba, ndee twabande ule jalo na ekuragerwa? anga uleghaba tuka kuha mai?38Na ndee twabande ule mgeni tukakukaribisha anga ule kibojo tukakubeka ngobi?39Na ndee twabande ule urware anga kwa kubohwa na tukakujela.40Na Mwekorani akebajokela na akebabiela , 'ndyasaba nimbabielate kilya mughairye kwa omwe wa ndogo jiawa buriragi , maghaererye niye.'41Mbyo akebabiela balya bale kuboko kwehe kwa kumaso ekera imwawa balwa mule anirwe gerai katika moki jwa kala na kala julwa judaghare kwa ajili ya kiryoka na Malaika behe,42Kwa bulya nale na jalo mtiandi ega belwa nale na naghaba mtiandi enga mai;43Nale mugeni ale mutiandi ekaribisha nale kibojo ale mtiandi ebeka ngobi ; Nale narware na nale bohirwe, Alemtiandi emahela.44Mbyo babyo obyo bakemubiela na ebuga, 'Jaghamba, ndee kwa twakubande ulenajalo, anga ule naghaba , anga ule mugeni, anga ukeba hati ngobi, anga urware, anga uhigwirwe na tutiandi ekuhudimiela.45Kisha akebabiela na akebuga ndyasaba, nimbabielate kilwa mutyatighajya kwa umwe bwa Baruna benyu, mtiandi eghari niye.'46Baba bakagera adhabu ya Kala na kala balya bale na saba katika buzima bwa kala na kala."

Chapter 26

1Ngara Yesu bulya asubire abuga makalaga jonse jajyo akababiela bamanyerigwa behe,2"Muje anamuna ya nkya ebele mkukeoba na sikukuu ya Pasaka na Mwana wa ADamu akehumigwa ebuga asulubiwe."3Hinja bakolo ba makuhani na balakolo bantu bakakolana hamwe kwa Makao jwa Kuhani mkolo ,ulya ale ebugwa Kayafa.4Kwa limwe bukapanga njama ye mudaba Yesu kwa kibisi emubulaga.5Kwekolwa abugire "Ihabeghaeka ngara jya sikukuu ihabe ghubuka hamwa na bantu."6Ngero Yesu abale Bethania kwa Nyumba Simoni mkoma,7Bulya ale enyooshirye mezegolo, wabaka umwe akaja kwehe ebare mkebewa alabasta ile na namaguta jarobijya nkolo na akaja kubula egolo ya mtwe jwehe.8Ale mamenyerigwa behe bulya babande ekalaga lelyo, bakasola nebuga "ninji bibi bwa hasara eno?"9Jaja jale jatebwa kwa robijya jikolo na ehebwa masikini."10Ale Yesu, akakolwa aje lele, akababiela, "Shininji mubasumbuha wabaka oyo? kwekolwa abaghajya kinto kijaregu kwawa .11Maskini mule nabo nkya njionse ale niye mutimune kolwa nanye Kala na kala.12Kwekolwa mbulya abakubula maguta jaja egolo ya Mubele jwa wa aghairye bobyo kwa ajili yeryekwa lwawa.13Ndyasaba nimbabielate, halya honse injili eno ikehubiriwa kwa nseeno juonse, kubugu aghairye wabaka oyo. Kikekolwa kibugatwe kwa ajili ye terya."14Mbyo umwe wabalya ekomi na babele , ale abugwa Yuda Iskariote akagera kwa bakolo bamakuhani,15na akabuga mkenga njii na busaliti bakamugitela bipande ekomi edatu bwa robijya.16Eboka ngara eyo akasora bwe Msaliti.17Ejagha nkya ya mkate itigiterwe butororu bamanyerigwa bakagerela Yesu na bakabuga ngaha ukondate tuku andoirele ulye Pasaka ?18Akababiela , "Gerai mujyene nane kwa monto FGulani na mubelei mumanyerya abugate , "Ngara yawa nibahikela . Niketimiza Pasaka na bamanyerigwa bawa Kwa nyumba Yajyo.""19Bamanyerigwa bakaghaji Kola Yesu bulya abugatre na bakendaa belya bya Pasaka.20Bulya ibahikire ryakwera akumtya elya ebelwa hamwe na Bamanyerigwa ekoni na babele.21Bulya babale balagelate belya akabuga, "Ndyasaba nimbabielate umwe wenyu nakensaliti".22Bakamena muno Kila umwe akuanza emuborya? "Ale tiniye, Jaghamba?"23Akabajokya , "Ulya akeshwarya kuboko kwehe hamwe nanye nwo akensaliti.24Mwana wa Adamu akegera kola bulya yandekirwe. Ale ole wehe monto ulya akensaliti Mwana wa Adamu yale ya kolwa bujaregu egera atibirwe."25Yuda, alya abale amusaliti akabuga, "Ale !, ni niee Mugwe." Yesu akamubiela , "Ububuga ekalaga lelyo weka.26Bulya alegelate belwa, Yesu akajuhumya mkate , akajubariki na ejulya. Akabagaba Bamanyerigwa behe akebuga, "Tolai, lye. jojo nimubele jwawa."27akahumya kikombe na eshukuru, akebaha na akabuga naakabuga "Nywai bonse kwa keke.28Kwekolwa eno ndaghami ya Agano lyawa ikeetwa kwa ajili ya baneni kwa musamaha jwa ng'adaba.29Ale nimbabielate, ntimune nywa lenge matunda jwa mzabibu jojo hadi kyelya kenywa jumbya hamwe nenye kwa bwekorani bwa Baba yawa."30Bulya basubire eghuja nyimbo, bakahuma akagera kwa ngita egolo jwa Muzeituni.31Mbyo Yersu akababiela, "Nabudi bobo enyonse meekerijaka bulya yawa kwa bulya yandekirwe nikemuasega musema ng'ondi embuga mujaregane .32Ale anamuna ye eryioka lyawa ,nike bahetela egera Galilaya."33Ale Petro akamubiela, "rari ikakolwa bonse babakulega kwa makalagaga lwa jakeghubuka, niye ntimunelega.34Yesu akamjokya, "Ndyasaba nakubiela , nabudi bobo kabla gugu itani wika ukendega kadatu."35Petro akamubiela , "Ejagha kolwa nahikire ekya nawe, nimune lega kulega", Na Bamanyerigwa bange bonse bakabuga bobyo.36Hange hariri Yesu akagera nabo hantu habugwa Gethesemane na akababiela bamanyerigwa behe mityai lele gerate ehela.37Akamtola Petro na bana babele ba Zebedayo akaanza ehuzunika na emena .38Mbyo akababiela , "Nkolo yawa ile huzuni nkulu muno, ejagha kiasi kyekya. Tigalai oho na mkeshe hamwe nanye. "39Akagera bushone hariri akagwa kisuha na ekehela. Akabuga "Baba wamweto kola nikewezekana kikhombe keke kinjekere ihabe kolwa bulya ikondate niye bali kola bulya ukondate wee.40Akabagerela bamanyerigwa behe na kabakola mbarare tolo na kakumubiela Petro "Shii ninji mtiandi hikya ekesha nanye kwa ngende emwe?41Keshai neehela kusudi muhabe shala majaribuni. Nkolo ile tayari, ale Mubele ni ijudhaifu."42Akagera jihe lya kabele ehela , akabuga,Baba wamweto kola kibugu keke kitimune enjekera ni laazima kinywe kikombe keke makondo jayo gatimizwe."43Akajokela lenge akakola mbarare tolo kwe kolwa meso jobo jale jarito.44Mbyo akabahaba lenge akagera jiehe akehela lya kadatu akabuga makalga jalya jalya.45Hange hariri Yesu akabagereela bamanyerigwa behe na akababiela "Bado muharare sei etabugate? Raberya , ryolo ngende nibatigara , Na Mwana wa Adamu nakesalitiwa miboko egolo jya Bantu bale ng'adaba.46Bokai, tugere.Raberyai, oyo asalitiate aba hikela."47Ngara bulya aghambate, Yuda umwe wa balya ekomi na babele akahika. ejyo lineni hamwe nene nene libokelate kwa bakolo ba makuhani na balakolo ba bantu. Bakaja na malojyo na raguta.48Lenge monto ulya akondaga emusaliti Yesu akaja abahere eng'asa , akabuga, "Oyo kemubusu nuwo mumudabe.49Lelyo akagera kwa Yesu na akabuga , "Nikugashatye mumanyerya!" na akamubusu.50Yesu akamubiela , "Muhenji, ghayai lilya likuletire" Mbyo bakeja emughunjerya bila Yesu, na akamudaba.51Raberya monto umwe abale na Yesu akabokerya kuboko kwehe naakajubula lojyo lwehe akamusega mtomwa wamakuhani bakolo na emukeba kusikelo kwehe.52Mbyo Yesu akamubiela jokya lojyo lwajyo halya uba luhumirye, kwekolwa bonse balya batumiaga lojyo bakesubwa kwa lojyo.53Mugeta ebuga timune hikya ebugela Babawa mweto, nene akantomela Majeshi zaidi ya ekomi na babele ya Malaika?54Ale ngo namuna ke bobyo byo ikondatwe ihumele.55Ngara eyo Yesu akababiela bantu, "Ale! mijire na malojyo naraguta edaba ukegera nde ntujani? kila nkya namitirye hekaluni manyerate, na mutiandi ndaba!56Ale jaja jonse jaghairye ebuga Yandekirwe jatimie." Mbyo Bamanyerigwa behe bakamuhoba na bakaroha.57Balya baba bamudabire Yesu bakamuhira kwa Kayafas, Kuhani mukolo, hantu halya balya bandekaga na balakolo bakusanyikire hamwe.58Ale Petro akamutubegera suha kwa kulehu hadi kwa bukumbi bwa makuhani bakolo akashala kwa nyumba na akamitya hamwe na balinzi abane kilya kikehumela.59Basi ngo Balakolo ba makuhani na baraza lyonse bale basorate bushahidi bwa bwerehi dhidi ya Yesu Kusudi babanebwe mubulaga.60Yakolwa begubukirye Mashahidi baneni batyandi ekonda bulya ilya yonse. Ale hande hariri mashahidi babele bakeghubukya bushone61na akabuga, "Monto oyo abugire, " Nakehikye ebana hekalu lya Mugwe na elyoboka lenge nkya esatu."62Kuhani mkolo akema na akamuborya, "Utihiketye ebuga? baba bamanyatye ninji dhidi yajyo.63Ale Yesu akasisa kuhani mukolo akamubiela kola Mugwe bulya atolaga akaamuru utubele kana wee ule Kristo, Mwana wa Mugwe".64Yesu akamujokya, "We weka ubabuga ekalaga lelyo . Ale Nikubielate, ebokela lelyo na kuendelea ukemubana Mwana wa Adamu amutirye kuboko kwa Kubulyo kule nguru , na akeja katika Mawingu jya Kwegolo."65Ndyo kuhani mkolo akakerosola ngobi jiehe na akabuga , "Amekufu! Ale, nkehitaji lenge bushaidi bwanji raberyai tayari mubojya akufuriate.66Ale! muwazate njii?bakamujokya na bakabuga "Akondate lokyo."67Mbyo akamtyela mata busho na emusega nkundi na emutura Makofi kwa miboko jiobo,68Na bakabuga "Tutabirie, wee Kristo. Ni noo akakutura?"69Na ngara eyo Petro abale amitirye kwa kaane kwa bukumbi na mtomwa wabaka akamugerela na akamubiela, "we ejagha ubale hamwe na Yesu wa Galilaya."70Ale akalega bushone boobo bonse, akabuga , ntije kinto ubugate."71Bulya abahumire kaane kamulyangu mtomwa unge wabaka akamubana nakamubiela balya baba lajyo "Monto oyo enjagha abale hamwe na Yesu was Nazareti".72Akalega lenge kwa kiapo, "Niye ntimuje monto oyo."73Ngara ndinko baadaye, jalya jabale jemirire hadinko bakamugerela na ebuga na Petro "Kwa hakika ejagha we ule umwe wobo kwekolwa ejagha egamba yayyo nibanishatye.74Ndyoo akeanza elaani na ebaha ,"Niye nimuje monto oyo" na ngareyo gugu ikajura.75Petro akaterya makalaga jalya ababe rwe ni Yesu, "Kabila gugu itihikire ukendega kadatu."

Chapter 27

1Ngende ya nabudi bulya ibahikire bakolo bonse bamakuhani na balakolo ba bantu bakalya njama dhidi ya Yesu babane bwa Mubulaga.2Bakamuboha bakemuhira na emuhikerya kwa Liwali Pilato.3Mbyo ngara Yuda , bulya ulya abamsalitirer akabana ebuga Yesu nabasube hukumiwa, akejuta na akajokya bipande makomi adato bya rubijya kwa bakolo na ba makuhani na bamalakolo,4Na akabuga baghajia ng'adaba kwesaliti ndaghami ityi hatia , ale bakabuga , itubujiate jyajyo mwene."5Mbyo akabita nsee bipande nibya robijya Kwa hekalu na elakagera jiehe na akeghuba weka.6Mukolowa Makuhani akatola bipande bilya bya robijya na akabuga eno ti nsaba edsaghara robijya eno kwa Hazina kwa bulya ni gharama ya Ndaghami.7Bakaboraniya kwa hamwe na robijya jiketumiwa egolela mugonda jwa Mfinyanzi la eryeka bageni.8Kwa bulya mugonda jojyo liboba libugwe " mugonda ja ndaghami" hadi kyeno.9Mbyo ekalaga li,lya libabugirwe ni Nabii Yeremia likahika, ebuga "Akatola bipande makomi adatu bya robijya, gharama ilya ibapangirwe ni ba bantu ba Israeli kwa ajili yehe,10Na baketumia kwa mugonda lya mfinyanzi, kola Jaghamba bulyo ale abajelekezire."11Rilyo Yesu akema bushone bwa Liwali akamuborya "Ale we ule Mwekorani wa Buyahudi Yesu akamujokya "wee ubugate bobyo."12Ale ngara bulya abareserirwe bakolo bamakuhani na balakolo atiandi buga kilya kyoonse.13Mbyo Pilato akamubiela Utiaani esojya esidagya jonse dhidi Yehe?"14Ale atiandi emujiba rari ekelaga limwe bobyo liwali akojowa na mshangao.15Ryolo katika sikukuu ibale desturi ya Liwali emuboha mubohwa umwe ulya abachaguliirwe na umati.16Ngara eyo abale na m,ubohwa jugu ebina lyehe ni Baraba.17Bobyo ngara bulya abale bakusanyikirew hamwe Pilato akamuborya, "Nino mukondate ahingolwe kwa ajili yenyu?" Baraba anga Yesu ulya ebelalate Kristo?"18Kwa bulya abamanyire babasube ebudiaba kwa bulya emusola.19Ngara ilya amintatye kwenye kiti kiehe kya hukumu, mukehe akumubiela ebuga ,"Habe ghaya ekalaga lilya lyonse kwa monto oyo ati hatia nibateswa mno ejagha nkyeno katika buraryoko kwa bulya yehe."20Ndyoo bakolo bamakuhani na balakolo bakabashawishi mte behela Baraba, na Yesu abulagwe.21Liwali akababorya, "Nohi kate ya babele mukondate niye basengere kwenyu?" bakabuga "Baraba".22Pilato akababiela mghaerye oho Yesu ulya abugwa Kristo bonse bakabuga msulubishe.23Nene akabuga, "Bulya ni nikosa kee abaghajia?" Ale bakendelea ebuga kwa ero jineni egolo muno , "Musulubishe."24Bobyo ngara Pilato akabana atihiketye eghajia kilya kyionse hange bita biukaanza akahumia mai akanawa miboko jihe bushone bwa umati na akabuga , "niye tii hatia egolo ya daghami ya monto oyo ati hatia raberyai jaja enyeka".25Bantu bonse bakabuga ,"Ndaghami yehe yobe3 egolo yeto na bana beto".26mbyo bakamuhingola Baraba kwobo ale bakamutura na mighoba yesu na emukabidhi kwobo egere esulubiwa.27Mbyio Sigari baliwalibakamutola Yesu mpaka Praitorio na ejyo line ni lya Sigari bonse bakamogona .28Bakamuhumia ngobi jihe naemubeka magondi jarangi ntune.29Mbyo bakagharerya nsobi ya mibwa na eigitela egolo ya mutwe jwehe bakamughitela mwanzi kwa miboko juhe jwa kubulyio akasega magote bushone yehe na emukejeri babugate, "Salamu Mwegeri bwa Bayahudi"?30Na baka mutyela mato, akatola mwanzi na emubulaga mutwe.31Ngara ilya babamukejeliaga bakamuhumia kanzu lilya na bakamubeka ngobi jihe ehuhira esulubishingwa .32bulya babahumire kane bakabana monto abokire Krene ebina lihe Simioni olya abamulazimishirye egera nabo ebuga baba webala msalaba jwehe.33Bulya babahikire hantu habugwa Galigotha mamuna yehe, hantu na maguha jamitwe.34Bakamuha siki yengarandye nna nyongo amyewe.35Ale bulya abahojire atiandi ehikyenywa. Ngara eyo babamusulubishirye bakajabana ngobi jihe kwesega kura.36Na emitya na emuraberya.37Egolo ya Mutwe jwehe agitere mashariti egolo jasomekate oyo Yesu nulya Mwegeri wa Bayahudi."38Batujani babele bakasumbuliwa hamwe nene umwe hara ya bubulya unge hara ya kumoso.39Bulya babale eheta bakamuthihaki , esukusukya mitwe jibo40na ebuga , "wa ubale elihariba hekalu ejobokoje kwa nkya esatu , weka kola ni mwana wa Mugwe, humanse wekere Msalabani.!"41Kwa hali ilya ilya bakolo ba makuhani batimune hikya eeka babale mamsidagatye hamwe baandishi na balakolo na bakabuga42akahonokya bange ale atimunehikya ejioko wa weka wo ni Mwegeri wa Bayahudi na ahume nse eboka Msalabani ndyo tuke mwendekere.43Akamutomela Mugwe . Haba Mugwe ahonokye ryolo kola akondate na kwa balya abugire, 'niye ndemwana wa Mugwe" .44Na babyio batujani babale basumbulirwe hamwe nene nabo bakabuga makalaga je muthihaki.45ryolo eboka mugero edandato kukolwa na kirimamu nse yonse hadi mugero jya kenda.46bulya ibahikire mugero jya kenda akajura kwero nkolo "Eloi eloi lama thabakithani !" akamaanisha , "Mugwe wawa, Mugwe wawa, Shininji nubangwaba?" .47Bariri bobo balya babulajyo bakojya bakabuga "amubogelate eliya".48Mara Omwe umwe akaroha eleta sifongop na eiojorya kwenya kilolo akaigitela egolo ya mte na emuha abane bwenywa.49Bone balya batigare "muhabei weka, tubane nkolo elya akeja emuhonokya".50Mbyo Yesu akajura lenge kwa ero nkolo na akaihumia n nkolo yehe.51Raberya , Pazia lya hekalu likabaroka kabele ebokela egolo hadi nse na ardhi ikabodana na iamba ikabaroka vinde bipande .52Makaburi jakahingoka na mibele jya bantu baseri baneni balya babale barare gtolo bakahin golwa.53Bakaboka ehuma makaburi mamuna ya eryioka bwehe akashala mjyie juseri na ekabananekana na baneni.54Basi ngo Akida ulya na balya olya babale bamudoghjorate Yesu bakabana kibondani na makalaga jalya jabahumelaga bukojolwa na bwobi muno na ebuga "kyasaba oyo abale mwa wa Mugwe".55Baka baneni balya babamtubegeraga Yesu eboka Galilaya ebuga emurasherya balya balya babalajyo bakaraberya ebokela kulehu.56Hamwe mwobo babale Mariamu magdalena , Mariamu ngina wamwu Yakobo na Joseph na ngina n wa bana ba Zebedeyo.57Bulya bahikire ryakwera abale monto Musabi eboka Arimathayo, abugwa Yusufu olya ale abale Mwana muman yerigwa wa Yesu.58Akamugerela Pilato na ejuehela mubele jwa Yesu . mbyo Pilato akatomania ahebwe.59Yusufu akajutola mubele akujubekumubiela ngobi sufi nseri.60Na akajurararya kwa Kaburi lyambiya ulya abale alichongire mwambani mbyo akasurungutia ebwe lineni lika bisa lulyangu jwa kaburi akagera jihe.61Mariamu Magdalena na Mariamu unge babale ajeyo bamitirye egera kaburini.62nkya ilya ibatubegere ibela nkya baada ya maandalio , ya Bukolo ba makuhani na Mafarisayo baka mogana hamwe kwa Pilato.63Baka mubiela "Mwegeri tukuteratye ngara musabisabi ulya bilya ale serye , abukire 'baada ya nkya esatu nakeryoka lenge'.64Kwa bobyio ,tomaniya ebuga Kaburi likarendelwe bujaregu mpaka nkya ya kadatu bulya bulye bamanyerigwa behe bakehikya eje emweba na ebuga kwa bantu abaryoka eboka kwa bakire na busabisabi bwa suha bukoba bubeju kuliko bulya wa bushone .65Pilato akamubiela , torai barenderi gerai mkaghajie mukehikya.66Bobyio bakagera na eghajia kaburi lyobe salama likagitelwa bumuhure na egitelwa bulinzi.

Chapter 28

1Mamuna jya kwera nkya ya sabato, ghari bulya ibashalaga egera nkya jya kwanza ya juma, Mariamu Magdalena, na Oyo Mariamu unge bakeja ebana Kaburi.2Raberya kubale kibodani lineni , kwa bulya Malaika ba Jaghamba akahoroka aboka sungurutyai ebwe kisha akalimiterya.3Sura yehe ghale ekola ya bumeme, Na ngobi jiehe jibale jelagu ekola saruji.4Balinzi balya bakojolwa ni bwobi na bakaba kola bakire.5Malaika ulya akabamanyerya baka balya akabuga muhabe ryala kwa bulya muje ebuga mtubegerate Yesu ulya aba sulubiirye.6Atiho oho , ale naryokire kola bulya ababiere. Enjoi mubane hantu jaghamba abarare.7Gerai ebosabosa mkebabiele bamanyerigwa behe, ''Abaroka eboka kwa baryokire, raberya ababanetelu Galilaya .kokyo ndyo mkebanai.' Raberya nie nimbabiela."8Wabaka balya bakagera ajio hale kaburini ebosabosa bale na bwobi na eghamela neni, na akababiela bamanyerigwa behe.9Raberya Yesu akakolana nabo akabuga "Salamu." wabaka balya bakagera na bakadaba magolo jiehe na kilsha bakamwabudu.10Kisha Yesu akababiela , "Haberyai , gerai mkababiele ndogo jiawa bahetelei Galilaya .kokyo mkembana.11Ngara ilya wabaka balya babageraga raberya bariri ya balinzi bakagera mjyene na bakabaiela bakolo ba makuhani makalaga jonse jalya jabaghubukire.12Nabo Makuhani bulya babale ba kolana balakolo ne eboranya ekalaga lelyo nabo bakehumia kiasi kikolo cha robya kwa balya sigari.13Na babiela "Babielei bange ebuga , 'bamanyerigwa ba Yesu bajire na budi bakajweba mubele jwa Yesu ngeri eshe bulya tubale turare.'14Kola masikelo eno ikekukuhikela Liwali, eshe eshetukembiela na ebekereria enyie Mashaka jonse."15Kwa bobyo, balya sigari bakajitola jilya robihya na egita bulya bale baberwe. Masikelo jaja ekamanyekana muno kwa Bayahudi na niboba bwobo ngorieda kyeno.16Ale balya batomwa ekomi na enywe bagerire galilaya hale ngita eyo uliabale ababandye. Na bobulya bambande17bakemwehela.Ale bariri yobo babande shaka.18Yesu abaja kwobo akababilea akabuga, "Nibahebwa bwegeri jonse nsee na kwegolo.19Na balya erai mkabaghanyie matongo jonse ebuga Bamanyerigwa . Babatizai kwa ebina lya Baba , na La Mwana , na Nkolo Mseri.20Bamanyerei kutii Makalaga jonse niliyowaamuru, Na raberya, nie nale hamwe nenyie kala na kala, ejagha mpaka egera jwa nseeno.